lemonostiftis: Ιανουαρίου 2011\nάκου την αντανάκλασή μου\nΜετά από πάμπολλες ακυρωμένες προσπάθειες (το 99,9% των οποίων για λόγους που αμφότεροι προσπαθούμε να ξεχάσουμε) ευελπιστούμε πως αύριο θα τα καταφέρουμε. Ο φίλος Κ που συνεχίζει το θεσμό των καλεσμένων τις Υπόγειες Αντανακλάσεις του θα έχει τη Δευτέρα 31/1 τη συνδρομή των μουσικών επιλογών του υπογράφοντα.\nΒασικά κριτήρια στο ξεδιάλεγμα τω ν τραγουδιών που θα ακουστούν από τις 20:00 έως τις 22:00 είναι η ΥΠΟΚΕΙΜΕΝΙΚΟΤΗΤΑ αλλά και η σχεδόν μηδενική συχνότητα που αυτά εκπέμπονται στο ραδιόφωνο. Όσοι ενδιαφερόμενοι, ας πατήσουν το παρακάτω εικονίδιο.\nΗ εκπομπή Υπόγειες Αντανακλάσεις μεταδίδεται κάθε Δευτέρα 20:00 - 22:00 στον Indieground Radio. Στο παραπάνω link του σταθμού υπάρχει η δυνατότητα επικοινωνίας μέσω text messaging.\nΑναρτήθηκε από lemonostiftis στις 4:21 μ.μ. 4 σχόλια Σύνδεσμοι σε αυτήν την ανάρτηση\nΕτικέτες μουσική, οι ζωές των άλλων, ραδιόφωνο, indieground radio\nένας ιδιόμορφος πόλεμος\nΝέοι άνθρωποι στα 25 – 30 παντού. Τακ τακ τακ, ένας χτύπος. Μακρυμάλληδες, γενειοφόροι, δυο τρεις μεγαλόσωμοι με ξυρισμένα κεφάλια και μούσια, κι ανάμεσα τους λίγες trendy φατσούλες «Ιταλίας». Οι γυναίκες, φανερά λιγότερες, κυκλοφορούν με casual εμφάνιση. Ο χώρος γύρω ρυπαρός αλλά τα παιδιά φαίνονται εντάξει. Απλό ντύσιμο, χαμογελάνε δουλεύοντας, που και που σταματάνε και ακούν το παράξενο τακ τακ που αντηχεί στο χώρο. Ξανασκύβουν στις δουλειές τους, καθισμένοι στα γραφεία που άλλοτε θα έβλεπες μπλε καπελάκηδες, καλοξυρισμένους αστυνομικούς. Είσαι στο τμήμα.\nΛίγες ώρες πριν ψάχνεις μάταια στους κάδους της περιοχής. Προτιμάς τους μπλε της ανακύκλωσης αλλά οφείλεις να κοιτάξεις και στους πράσινους. Βουτάς κάθε είκοσι μέτρα στη βρώμα που αναδύεται, ευτυχώς το κρύο καθυστερεί την αποσύνθεση των οργανικών απορριμμάτων. Βιάζεσαι μην σε προλάβουν οι σκουπιδιαραίοι ή όσοι ψάχνουν για τον άρτο τον επιούσιο. Την ώρα που αποφεύγεις τα αγριεμένα βλέμματα των τελευταίων, το στομάχι σου παίρνει την πρωτοβουλία να συστραφεί ενώ ταυτόχρονα γνέφεις αρνητικά στα κελεύσματα νυκτόβιων έγχρωμων εμπόρων και βαποριών. Ακολουθείς κάποιον που κουβαλά κάτι τυλιγμένο σε μια κουβέρτα, μα δεν τολμάς να τον ρωτήσεις τι. Εξαφανίζεται στο υπόγειο 57, έχει αρχίσει να βρέχει και δεν έχεις βρει τίποτα που κάποτε σου ανήκε. Θες να πας τουαλέτα επειγόντως.\nΣπασμένο το παράθυρο πίσω απ’ του οδηγού, άνοιξαν και το πορτμπαγκάζ. Στα απολεσθέντα προσμετρούνται τα τρία τέταρτα του ηλεκτρονικού σου εξοπλισμού, τα προσωπικά σου έγγραφα και μια σακούλα μήλα. Ο καιρός μάζεψε σύννεφα πάνω από την Αθήνα και τουρτουρίζοντας κοιτάς κάθε περαστικό με καχυποψία. Θα ‘θελες να μη σου είχαν τύχει όλα αυτά. Να ήσουν σπίτι.\nΤακ τακ τακ. Είσαι στο τμήμα. Τα χτυπήματα σταματούν όταν κάποιος υπάλληλος ανοίγει μια - σαν ντουλάπας - πόρτα. "Δεν έχω φάει από εχθές, θέλω λίγο ψωμί", ακούς σε σπαστά αγγλικά. Ακούς (και δυστυχώς βλέπεις) την απάντηση σε άπταιστα ελληνικά. Φαντάσματα καλοξυρισμένων μπλε ενστόλων μιλούν μέσα από τα παιδιά που πριν λίγο σου φαίνονταν εντάξει. Ο επαγγελματισμός του κλάδου τους είναι εκεί και εσύ δε ξέρεις που να αφήσεις το αίσθημα του άμαχου που σε έχει καταλάβει.\nΠαρ’ το χαμπάρι, βρίσκεσαι ανάμεσα σε μη προσανατολισμένα διασταυρούμενα πυρά σε έναν ιδιόμορφο πόλεμο.\nΗ τοιχογραφία είναι από το πάρκιγκ της οδού Διδότου (δεν γνωρίζω αν υπάρχει ακόμα), ενώ η πινακίδα από τους Αμπελόκηπους.\nΑναρτήθηκε από lemonostiftis στις 10:03 π.μ. 2 σχόλια Σύνδεσμοι σε αυτήν την ανάρτηση\nΕτικέτες ατυχές γεγονός, βία, οι δρόμοι της πόλης, χειμώνας\nμήπως έχετε ένα δεκάλεπτο παρακαλώ;\nΜήπως θα είχατε ελεύθερο ένα δεκάλεπτο; Αποκρίθηκα πως είχα ένα και ευχαρίστως θα το σπαταλούσα απαντώντας τηλεφωνικά σε ένα ερωτηματολόγιο που αφορούσε σ τα ΜΜΕ. Σκέφτηκα μια γρήγορη λίστα με τις επιλογές που θα εκθείαζα, αλλά μ’ έναν μαγικό τρόπο τα περιοδικά που διαβάζω και οι ραδιοφωνικοί σταθμοί που ακούω δεν υπήρχαν, απουσίαζαν εντελώς από την έρευνα.\n"Πρέπει να επιλέξετε μόνο από όσα σας εκφωνούμε", με ενημέρωσαν, έτσι για να κρατήσω το ενδιαφέρον μου αλώβητο διάλεξα 2-3 σταθμούς και κάνα δυο περιοδικά (τα μη …χειρότερα) και ξεκινήσαμε.\nΑνακαλώντας σήμερα τις απαντήσεις μου είμαι σίγουρος πως βρίσκομαι εκτός της καμπύλης των ασφαλών αποτελεσμάτων της έρευνας, πιθανότατα στα όρια του στατιστικού σφάλματος.\nΣτις εφημερίδες – των free press συμπεριλαμβανόμενων – τα πήγα καλύτερα. Χρειάστηκε μόνο να επαναλάβω πως δε διαβάζω αθλητικές και αντιθέτως με ότι περίμενα δε νομίζω ότι έβγαλα το άχτι μου, προσπάθησα μάλιστα να επιδείξω αντικειμενικότητα. Χάρισμα που απώλεσα όταν ζητήθηκε η κρίση μου για τους «δημοσιογράφους»/παρουσιαστές των βραδινών δελτίων. Αν και την τελευταία διετία είμαι σε αυστηρή νηστεία από τα τηλεοπτικά δρώμενα, ιδιαίτερα τα ειδησεογραφικά, δέχτηκα να απαντήσω από μνήμης και μεταξύ άλλων η βαθμολογία που έδωσα πήγαινε κάπως έτσι.\nΤη ροή της βαθμολογίας μου διέκοψε η ερώτηση:\n"ΤΗΝ Προκόπη Δούκα την γνωρίζεται;"\n"Όχι, αλλά ξέρω ΤΟΝ Προκόπη Δούκα αν σας βολεύει" απάντησα για να ακούσω έκπληκτος: "Λυπάμαι εμείς την Προκόπη Δούκα έχουμε.\nΣιγά μην έχετε και την Ζέτα Δούκα, (αυτό δε το είπα), όμως επέμεινα:\nΘα θέλατε να το ξανακοιτάξετε μπας και σας απαντήσω;\n"Ωωω!!! Συγγνώμη κύριε, έχετε δίκιο συνεχίστε".\nΣκέφτομαι μήπως το παράκανα. Μπα! Οι τηλεθεατές και τα κανάλια τους έχουν τους δημοσιογράφους που τους αξίζουν. To ίδιο ισχύει για ακροατές και αναγνώστες, δημοσκόπους και ερευνητές. Και έτσι εξηγείται η επικράτηση του αντιστρόφου ανάλογου.\nBoomtown Rats - Don't believe what you read\nυγ. Χρόνια πριν το είχα μαράζι να συμμετάσχω σε τηλεφωνική δημοσκόπηση. Μετά από μια δυο αποτυχημένες κλήσεις στις οποίες ήμουν εκτός δείγματος - είτε λόγω ηλικίας, είτε λόγω φύλου - ήρθε η μεγάλη στιγμή και για μένα.\nΣυμμέτασχα ξεκαρδισμένος σε μια έρευνα για χυμούς και φρουτοποτά! Μου είχαν αναγνωστεί πάνω από 10 brandnames και τουλάχιστον 8 προϊόντα αυτών και με αταίριαστη επισημότητα μου είχε ζητηθεί να τους κρίνω ως προς τη γεύση, το χρώμα αλλά και …τη νεανικότητά τους. Γελούσε θυμάμαι και η κοπέλα στην άλλη άκρη της γραμμής.\nΕίχα βγάλει νικητές στους φυσικούς χυμούς το φραγκοστάφυλο, το γκρέιπ φρουτ και το βατόμουρο παρ’ ότι δεν τους είχα δοκιμάσει. Στους δε συμπυκνωμένους είχα βαθμολογήσει με άριστα το υπερζαχαρούχο συμπυκνωμένο παρασκεύασμα (1/4 «χυμός» – 3/4 νερό αραιωμένο στο ποτήρι), σύνηθες αλλοτινό δώρο σε νοσηλευόμενους ασθενείς. Εγώ όμως τον ψήφισα ως φόρο τιμής στη γιαγιά μου που τον λάτρευε.\nTo artwork είναι της φίλης Αλεξάνδρας Σιάφκου\nΑναρτήθηκε από lemonostiftis στις 8:14 μ.μ. 2 σχόλια Σύνδεσμοι σε αυτήν την ανάρτηση\nΕτικέτες εφημερίδες, ραδιόφωνο\nπου βρεθήκαν τόσες χαρές;\nΤο καινούριο βιβλίο του Jonathan Coe το ξεκίνησα τελικά στην αγγλική του κόπια, παρ’ όλο που τελικά απέκτησα και την Ελληνική. Κι αυτό γιατί ως κατ’ εξοχήν γρήγορος αναγνώστης (fast reader), επέλεξα να μειώσω το ρυθμό ανάγνωσης προκειμένου να ευχαριστηθώ - σελίδα τη σελίδα - την κατάβαση (;) στον κόσμο του Maxwell Sim. Και νιώθω μια μικροευτυχία να με καταλαμβάνει κάθε μέρα, όταν έρχεται η στιγμή της μελέτης.\nΠετάχτηκα από την καρέκλα μου και πανηγύρισα όρθιος για 75 δευτερόλεπτα μόλις άκουσα το νέο. Πρέπει να έβγαλα και «επινίκια» ιαχή. Ο Κυνόδοντας του Λάνθιμου υοψήφιος για Όσκαρ καλύτερης ξενόγλωσσης ταινίας και εγώ χαμογελάω σα να επρόκειτο για δική μου επιτυχία.\nΕνθουσιασμένος τηλεφώνησα στους γνωστούς άγνωστους με τους οποίους κυλιόμαστε παιδιόθεν στα καταστρώματα του πάλαι ποτέ Ρόδου και του Gagarin. Ένα μπουκέτο "ηρώων" που με τον άλφα ή βήτα τρόπο σημάδεψε την "υποκουλτούρα" της παρέας μας, θα βρεθεί στη σκηνή του τελευταίου την Παρασκευή 4/2. Big Sexy Noise aka Lydia Lunch και Gallon Drunk, με την συνδρομή των Momus (απίστευτος στα live και όχι μόνο) και Blaine L. Reininger (ex(?) Tuxedomoon). Θα είμαστε εκεί.\nΚαι δεν είναι μόνον αυτοί. Ακολουθούν διάσπαρτες μέσα στο δίμηνο, οι εμφανίσεις των Wire, Black Mountain, Television Personalities, Monochrome Set καθώς και αυτή των Cockney Rebel (προσωπική λατρεία κ γι αυτό θα χρειαστώ ξεχωριστή ανάρτηση για την εμφάνιση τους στο Ρόδον το 1990).\nΚαι εδώ είναι τα 30+ τραγούδια-εκπρόσωποι των καλύτερων άλμπουμ του 2010 όπως επιλέχτηκαν από το φίλο Ν και παρουσιάστηκαν (ή θα παρουσιάζονταν αν έφτανε ο χρόνος) την προηγούμενη Δευτέρα στην εκπομπή Υπόγειες Αντανακλάσεις. (Η λίστα με τα τραγούδια βρίσκεται στο πρώτο σχόλιο της ανάρτησης). Click pic to dl\nΜικρή μου καρδιά πώς να αντέξεις τόσες χαρές; γέλαγα όση ώρα βούρτσιζα τα δόντια μου. Ας γκρεμιστεί ο κόσμος αργότερα αν γίνεται. Γίνεται;\nΑναρτήθηκε από lemonostiftis στις 9:42 π.μ. 5 σχόλια Σύνδεσμοι σε αυτήν την ανάρτηση\nΕτικέτες βιβλίο, βινύλιο, ιστορία ενός δίσκου, κινηματογράφος, οι φίλοι μου, παραστάσεις, χειμώνας, indieground radio, live\nγια ένα Φυλλάδιο\nΘα είχα σταματήσει να πηγαίνω στο παζάρι βιβλίου, στην πλατεία Κλαυθμώνος , παρ’ ότι αγαπημένος θεσμός, μιας και το ενδιαφέρον που παρουσίαζαν οι προσφερόμενοι τίτλοι μειωνόταν εκθετικά χρόνο με το χρόνο. Είχε φτάσει σημείο να βρίσκεις ως επί τι πλείστον τις κακομεταφρασμένες εκείνες εκδόσεις που συναντάς στα καροτσάκια στους δρόμους, ναι αυτά με τα άθλια εξώφυλλα.\nΠέρσι όμως η απλοχεριά (πες τη και επαγγελματικό ξεστοκάρισμα) των εκδοτικών οίκων υπήρξε μεγαλειώδης. Είχα φύγει φορτωμένος θυμάμαι, αν και είχα παραστεί διστακτικά. Έτρεμαν τα χέρια μου από την κούραση για μέρες. Έτσι ελπιδοφόρα ξεκίνησα και σήμερα και σίγουρα δεν απογοητεύτηκα από το παζάρι - παρ’ ότι κατά τη γνώμη μου κάπως φτωχότερο -.\nΕίμαι ενθουσιασμένος όμως με την απόκτηση μιας μικρής χαρτόδετης κασετίνας που συγκεντρώνει τα τεύχη 1-8 του Φυλλαδίου. Το τρίμηνο (αρχικά) Φυλλάδιο με τον υπότιτλο "περιοδικό πνευματικής ζωής" ξεκίνησε το 1978 υπό τη διεύθυνση του Γιώργου Ιωάννου (1927-1985) και το τελευταίο τεύχος 8 έχει έτος έκδοσης το 1985. Και σ’ αυτό δημοσιεύονται κυρίως δικά του συγγραφέα: πεζογραφήματα, μεταφράσεις, ποιήματα, εντυπώσεις από διαβάσματα ή ξαναδιαβάσματα , γνώμες για διάφορα θέματα και γεγονότα.\nΣτον κόσμο του Γιώργου Ιωάννου με (μας) είχε μυήσει πριν χρόνια ο φίλος Τ. Μας κέντριζε καιρό, στριμώχνοντας τις μικροϊστορίες του αγαπημένου του πεζογράφου μέσα στις δικές του κουβέντες. Μετά μας δώρισε κάποια κόπια του «Για ένα φιλότιμο» και άλλη προσπάθεια δε χρειάστηκε. Ο Ιωάννου με (μας) τράβηξε στον κόσμο του.\nΣε μια βόλτα μάλιστα με τον Ν στη Θεσσαλονίκη, χειμώνας του ‘08, θες η διάθεση - θες η βαριά ομίχλη της πόλης, μου φάνηκε πως είδα κάτι από την πόλη του ανδρός, κατά πως την περιγράφει ο ίδιος στην «Ομίχλη» του.\n".....Δε θυμάμαι από πού ερχόταν εκείνη η ομίχλη· μάλλον κατέβαινε από ψηλά. Tώρα, πάντως, ξεκινάει βαθιά απ' τα όνειρα. Aυτά που χρόνια μένανε σκεπασμένα μ' ένα βαρύ καπάκι, που όμως πήρε απ' την πίεση για καλά να παραμερίζει.\nΠέφτει πολλή ομίχλη, γίνομαι ένα μ' αυτήν, και ξεκινάω. Aκολουθώ άλλες σκιές ονοματίζοντάς τες. Περπατώ κοιτάζοντας το λιθόστρωτο. Aυτό σε πολλούς δρόμους και δρομάκια ακόμα διατηρείται. Δεν υπάρχει, βέβαια, ανάμεσα στις πέτρες το χορταράκι, που φύτρωνε τότε. Όλα έχουν γκρεμίσει ή ξεραθεί. Kανένας θάνατος δεν είναι καλός. Ω, και νά 'ταν αλήθεια, αυτό που λένε, πως θα τους ξαναβρούμε όλους\nΦεύγω και ξαναχάνομαι μέσα στα τραμ, τα φώτα και την κίνηση. O νους μου είναι κολλημένος στην ομίχλη και σ' όλα όσα είδα μέσα σ' αυτήν. Προσπαθώντας να ξεχαστώ περπατώ πολύ τις ομιχλιασμένες νύχτες. Aισθάνομαι κάποια ανακούφιση με το βάδισμα. Tα μεγάλα βάσανα κατασταλάζουνε σιγά σιγά στο κορμί και διοχετεύονται απ' τα πόδια στο υγρό χώμα."\nΑναρτήθηκε από lemonostiftis στις 10:21 μ.μ. 4 σχόλια Σύνδεσμοι σε αυτήν την ανάρτηση\nΕτικέτες βιβλίο, Γιώργος Ιωάννου, οι δρόμοι της πόλης, video\nτα 30 something του 10\nΤι σχέση έχει ο Mark Ronson με τον David Sylvian και οι Massive Attack με τους Chap (ναι! πάλι οι Chap) και τους Antony & the Johnsons;\nα. ‘Ολοι οι προαναφερόμενοι κυκλοφόρησαν καινούρια άλμπουμ το 2010.\nβ. Τα τελευταία άλμπουμ των προαναφερόμενων αν και αξιόλογα (μεταξύ πολλών άλλων) μόλις που αναφέρθηκαν όταν δεν αγνοήθηκαν.\nγ. Συμπεριλαμβάνονται στη λίστα με τα καλύτερα του προηγούμενου έτους που διάλεξαν οι φίλοι Ν και Κ.\nΜε δεδομένο ότι σωστή απάντηση είναι η (δ) αλλά αγνοώντας (παρά το inside information) τόσο την τελική κατάταξη, όσο και τα άλμπουμ που συμπληρώνουν την 30αδα(!), προτείνω σε όποιον ενδιαφερόμενο/η την ακρόαση των Υπόγειων Αντανακλάσεων αύριο Δευτέρα 24/01. Στο Ιndieground Radio (20:00-22:00).\nΤην επόμενη Δευτέρα (31/1) το φίλο Κ θα συνοδεύει στο studio του Ιndieground Radio για την επιλογή της μουσικής ο υπογράφων. Υγείας αμφοτέρων επιτρέπουσας.\nΑναρτήθηκε από lemonostiftis στις 7:58 μ.μ. 2 σχόλια Σύνδεσμοι σε αυτήν την ανάρτηση\nΕτικέτες μουσική, οι φίλοι μου, ραδιόφωνο, indieground radio, the chap\nκι ο ποιητής με χέρι υγρό\nΓνωριστήκαμε στο δρόμο για το νοσοκομείο. Θα ήταν ένας μήνας που είχαμε καταταγεί κι οι δύο και τώρα καθόμασταν σε διπλανά καθίσματα του στρατιωτικού λεωφορείου που μας μετέφερε στην Αθήνα για εξετάσεις. Μιλήσαμε για πολλά, εστιάσαμε σε λιγότερα και αμφότεροι πιθανολογήσαμε την αρχή μιας φιλίας – έστω και με τη “στρατιωτική” σημασία της λέξης - .\nΔύο μήνες στην εκπαίδευση, - όχι τη βασική, την άλλη -, λιωμένος στις σκοπιές εγώ, έβρισκα παρηγοριά τα απογεύματα σε κουβέντες με το φίλο μου, που τυχερότερος εκείνος, δεν είχε συμπληρώσει ούτε τις μισές των δικών μου ωρών ορθοστασίας. Του παράγγελνα στις εξόδους του Σαββατοκύριακου και τις διανυκτερεύσεις του να μου φέρνει εφημερίδες και το μουσικό τύπο, πιστός φίλος ερχόταν φορτωμένος και τα απόθετε στο κρεβάτι μου, τα ‘βρισκα μόλις ξυπνούσα.\n"Θα στο ανταποδώσω", του ‘λεγα ,"...όποια φορά θα είμαι εγώ έξω. Φτιάξε λίστα, τι θες να σου φέρω." Αλλά περίμενα μάταια, το όνομά μου δε θα εκφωνούνταν στους εξοδούχους του διημέρου ούτε την προτελευταία εβδομάδα της εκεί παραμονής μας, παρ’ όλο που κάποιοι ήδη μετρούσαν δύο, ίσως και τρία σπιτικά Σαββατοκύριακα. Θα ’μαι στο τελευταίο ΠΣΚ, δε βαριέσαι θα είχα σκεφτεί, βρίζοντας ταυτόχρονα την τύχη μου (ακριβώς όπως θα έκανα και σήμερα).\nΠαραπονούμενος βγήκα μόνο την τελευταία Παρασκευή, την επόμενη εβδομάδα θα μεταθετόμουν, όταν για 9η φορα στο στρατόπεδο, το όνομα μου θα συμπεριλαμβανόταν στους "άτυχους" παραμένοντες. Πάλι εδώ; με είχε ρώτησε ο υποδιοικητής. Τι έκανες πάλι; (Παρ’ ότι "τύπος και υπογραμμός" σε όλη μου τη θητεία είχα καταφέρει να μαζέψω ουκ ολίγες μέρες φυλακών και κρατήσεων). Στα παράπονά μου που ακολούθησαν δεν είχα φανταστεί ποτέ την ψυχρολουσία που θα ερχόταν. Δια στόματος ανωτέρου ενημερώθηκα λοιπόν, πως ο καλός μου φίλος - «κληρωμένος» ο ίδιος για τέταρτη φορά – είχε μυστικά συνεννοηθεί ώστε να αντικατασταθεί γι άλλη μια φορά το όνομά μου με το δικό του στη λίστα των αδειούχων.\nΚαχύποπτος στον επαγγελματισμό ενός καραβανά, κάλεσα το φίλο Β και τον ρώτησα, άμα της εξόδου μου από το διοικητήριο. Κι εκείνος σα να κοίταζε κάτι που βρισκόταν πίσω μου (στο ύψος της κοιλιάς μου), μουρμούρισε: Είχα προβλήματα, κατάλαβέ με, συγγνώμη. Οι άλλοι ήταν βύσματα, δε μπορούσαν να τους κρατήσουν μέσα. Έμοιαζε η στιγμή με φινάλε αμερικάνικου έργου. Εκεί όπου την ανατροπή της προτελευταίας σκηνής ακολουθεί ο γνωστός μονόλογος του "κακού" που εξηγεί όλα εκείνα που τον οδήγησαν σε μιαρές συμπεριφορές και πράξεις. Ήμουν τότε στα 26, αυτός στα 27, και ήταν η τελευταία φορά που του μίλησα. Νομίζω και η τελευταία που τον είδα.\nΔεν πίστευα ποτέ ότι απ αυτό το γεγονός θα ‘βγαζα κάτι περισσότερο από τα τότε συμπεράσματα, εν προκειμένω μιαν ανάρτηση. Φταίει όμως που τις "προάλλες" έπεσα πάνω του κάπου στο δίκτυο. Η φωτογραφία του μου επιβεβαίωσε πως δεν επρόκειτο για συνωνυμία. Επάγγελμα ποιητής, δηλώνει σήμερα, ο προ δεκαπενταετίας «φίλος μου» δημοσιογράφος. Και έπειτα εντόπισα σε ουκ' ολίγες σελίδες που αφορούν τα της ποίησης, τα καλλιτεχνικά βιογραφικά και τα επιχορηγούμενα πεπραγμένα του. Διάβασα αρκετά από τα ποιήματά του. Καταγγελτικά, μεταξύ άλλων προσωπικών αδιεξόδων, καυστικά για την σημερινή κατάσταση με στίχους που στέκονται ιδιαίτερα σκληροί απέναντι στην αδικία.\nΑναρτήθηκε από lemonostiftis στις 5:01 μ.μ. 11 σχόλια Σύνδεσμοι σε αυτήν την ανάρτηση\nThe Chap - We'll See To Your Breakdown from Lo+LOAF TV on Vimeo.\nΤο είχα δει λίγο πριν το τέλος του 2010, σε ιδιωτική προβολή, μα δεν τόλμησα να "ανεβάσω" ούτε ένα"παγωμένο" του καρέ, μιας και οι Chap ήταν στην πρίζα για τη μέρα που το καινούριο τους video θα έκανε πρεμιέρα στο Pitchfork. Κι αυτό έγινε σήμερα.\nΑπό το τελευταίο τους άλμπουμ, “Well done Europe” , το τρίτο single “We’ll see to your Breakdown” , σκηνοθετημένο από τους Larry Seftel & David Day.\nΟι φίλοι Chap τραγουδούν ‘we hate you’ με την εκκεντρική τους, ευρωπαϊκή ευγένεια και ο γλυκύτατος – δε βρίσκω που έχω σημειώσει το όνομά του – ηθοποιός (υπάλληλος supermarket όταν δεν είναι καρατερίστας σε ρόλους εύσωμων) να υπομένει πολλά στο "εκφραστικό" του σώμα.\nThe Chap -We'll See to Your Breakdown\nGo on, goodbye\nTrust was breached\nYou will never have a job\nYou will never have lunch in this town again\nWe’ll see to that cause we hate you\nΑναρτήθηκε από lemonostiftis στις 3:50 μ.μ. 0 σχόλια Σύνδεσμοι σε αυτήν την ανάρτηση\nΕτικέτες μουσική, the chap, video\nτο μεγάλο ρεμάλι\n“Όρτσα μωρή, ίσωμα”, φώναξε ο 45χρονος σύζυγος στην προπορευόμενη κυρία που σκόνταψε στο πεζοδρόμιο και η γυναίκα του γελώντας τον κράτησε πιο σφιχτά από το μπράτσο .\nΠλατεία Συντάγματος 2010. Έχοντας απολέσει την εκρηκτικότητα "αυτόκλητου υπερασπιστή των αδυνάτων" που με καταλάμβανε παλαιότερα, σύρθηκα μέχρι τις πύλες του μετρό αφήνοντας τον αποκτηνωμένο συμπολίτη να συνεχίζει το αναίτιο bullying του στους δρόμους και τα πεζοδρόμια της Αθήνας.\nΜου ‘ρθε στο νου το λατρεμένο Μεγάλο Ρεμάλι του Reiser. Αντικοινωνικό, ανένταχτο, αναίτια προσβλητικό, ξεπερνώντας τα εσκαμμένα. Παράδειγμα ιδανικού αυτόχειρα της τελευταίας σελίδας , μ’ ένα κονσερβοκούτι να προσφέρει την αγαλλίαση στα ταραγμένα μας ήθη.\nυγ. η λέξη "ήθη" χρησιμοποιείται χωρίς ίχνος ειρωνίας, με όλη της την ξεχασμένη πλέον σημασία.\nΑναρτήθηκε από lemonostiftis στις 11:56 μ.μ. 0 σχόλια Σύνδεσμοι σε αυτήν την ανάρτηση\nΕτικέτες αυτοκτονία, βία, ελληνάρας, οι δρόμοι της πόλης\nΣε μια συνεχή αναμετάδοση προσωπικών καταστάσεων, συναισθημάτων και γεγονότων που άλλη φορά θα βαριόντουσαν και οι φίλοι σου να ακούσουν (εκτός και αν η διήγησή σου περιλάμβανε τη φράση "…και μετά βγήκε ένας δράκος …"), στηρίζεται σε μεγάλο ποσοστό η περιλάλητη μπλογκόσφαιρα.\nΣτο δίκτυο όπου όλα είναι δυνατό να γραφούν. Και - καλώς η κακώς - υπάρχει και το απαραίτητο αναγνωστικό κοινό στην ομφαλοσκόπηση οποιουδήποτε αποφασίσει – εμού συμπεριλαμβανομένου – να μην γράφει σε μπλε "τετράδιο Διεθνές" αλλά να εκτίθεται, σε όποιο βαθμό κρίνει, στο αυτοσχέδιο μίνι big brother του blog του.\nΣυμμετέχω και ‘γω σ αυτό το παιχνίδι. Όχι μόνο ως συντάκτης "συναισθηματικά φορτισμένων" αναρτήσεων αλλά και σαν αναγνώστης. "Εθίζομαι" αμαρτωλά στην καθημερινότητα άλλων, άγνωστων σε μένα ανθρώπων, παρατηρώ, διαβάζω παθήματα και κατορθώματα και θέλω να δω ...τι θα γίνει στη συνέχεια. Και το θεωρώ απολύτως φυσιολογικό.\nΚάποιες φορές θυμώνω κι όλας. Απογοητεύομαι και εγκαταλείπω οριστικά την ανάγνωση (όλο και περισσότερων τελευταία) ιστολογίων, παρατηρώντας την κουραστικά θεσφατολογική γραφή τους που διεκδικεί το αλάθητο και αποζητά λιβανιστήρια και εξαπτέρυγα σχόλια. Διερωτώμαι αν το ίδιο κάνω κι εγώ και φοβάμαι την απάντηση "ίσως", καθώς συνήθως αναρτώ εν θερμώ. Πιστεύω ωστόσο πως αποφεύγω το σκόπελο παραχώνοντας ένα τουλάχιστον "κατά τη γνώμη μου" μέσα στις παραγράφους, να αμβλύνεται έτσι η ψευδοβαρύτητα πιθανής αναρτώμενης ξεροκεφαλιάς μου. "Ξεγράφομαι".\nΞεφυλλίζα τις προάλλες στο σπίτι του Ν το "The Terrible Privacy of Maxwell Sim". Το καινούριο βιβλίο του αγαπημένου Jonathan Coe – στην αγγλική του κόπια-, και σκάλωσα σε μια παράγραφο της 1ης ή της 2ης σελίδας. Πήγαινε κάπως έτσι: " …ο τάδε (δε θυμάμαι το όνομα) είναι φίλος, ή μάλλον ήταν, γιατί από κάποια στιγμή και μετά σταμάτησα να αποζητώ την συντροφιά του. Σκέφτηκα «ποιο το νόημα σε όλο αυτό» και απλά δεν του ξανατηλεφώνησα..." .\nΜεγαλώνοντας, θα ήταν μεγαλοστομία, και δε θα πω ότι αξιολογώ φίλους, «φίλους» και γνωστούς. Απλά έρχονται στιγμές που αναρωτιέμαι ποιο είναι – αν υπάρχει - το νόημα (το παραμικρό νόημα) στη συναναστροφή μου με αυτούς που χρεώνω ως κύκλο μου. Κι όταν αυτό – εύκολα ή δύσκολα – δε βρεθεί, τότε κόβω πρώτος τις επαφές, ενοχικά στην αρχή, μέχρις ότου σταματήσουν και τα τελευταία ευχητήρια τηλεφωνήματα ευγενείας σε γιορτές και γενέθλια (τα τελευταία σπάνια τα θυμάμαι ούτως ή άλλως).\nΑν υπήρχε το unfollow this person κατά το unfollow this blog ή το unfriend του facebook θα το πάταγα με περισσή νηφαλιότητα και ψυχραιμία. Παρ’ όλο που κάποιοι ενδεχομένως και να μου λείψουν, είναι απόφαση μου πως η μυρωδιά κάποιου δε συντηρείται μόνο από τηλεφωνική αναφορά σε ήδη ξεζουμισμένες κοινές αναμνήσεις. Αναρωτιέμαι βέβαια, γιατί επιμένουν να μου τηλεφωνούν αυτοί στις ονομαστικές μου. Ίσως γιατί δε θυμάμαι να πάτησα και το block this user.\nΌσον αφορά στα blog και τους bloggers, τα πράγματα είναι φαινομενικά πιο εύκολο. Για την αυξάνουσα δυσανεξία σε πρώην αγαπημένες σελίδες - για λάτρεις της έξης όπως εγώ -ενδείκνυται η αποχή από αυτές για 5-7 ημέρες, η διαγραφή από τη λίστα αγαπημένων και η κατάργηση των όποιων shortcuts σε οδηγούν σε αυτές. Όταν οι σχέσεις – γιατί και η ανάγνωση , ως καθημερινή συνήθεια είναι μια μορφή σχέσης, φτάσει κοντά στο "I love to hate you",το νόημα έχει χαθεί και η αποτοξίνωση ως μέσο κατάκτησης της αδιαφορίας είναι μονόδρομος. Κατά τη γνώμη μου.\nυγ. Τον τελευταίο καιρό, άστοχες/άτοπες το λιγότερο θέσεις, άλλοτε λόγω ώριμης σκέψης, άλλοτε εν είδη εκκεντρικής πολιτικής ανορθοδοξίας ή/και χιούμορ δημοσιεύονται σε ιστολόγια που έχαιραν της υπόληψής μου και πλήθος υμνητικών σχολίων τα ακολουθούν. Και μένω να αναρωτιέμαι πως δικαιολογείται για παράδειγμα η δράση των χρυσαυγιτών στα πέριξ της Αχαρνών, πως απενεχοποιείται η στάθμευση στα πεζοδρόμια ενώ ταυτόχρονα καλλιεργείται η ανυποληψία της κίνησης των street panthers, πως θεωρείται βλάσφημος ο αντικαπνιστικός νόμος (είμαι καπνιστής) ή γιατί να προτείνεται ως συμφέρουσα λύση για την Αθήνα το κτίσιμο μεγάλων οικοδομημάτων (μουσείων ή εμπορικών κέντρων) στους μέχρι τώρα ελεύθερους χώρους της. UNFOLLOW.\nυγ 2. Προτείνω ανεπιφύλακτα το "Σαν τη βροχή πριν πέσει" του J. Coe, όπως κι εκείνα με τα οποία τον "γνωρίσα": "Η λέσχη των τιποτένιων", "Τι ωραίο πλιάτσικο" και " Η λέσχη του ύπνου".\nΑναρτήθηκε από lemonostiftis στις 1:15 μ.μ. 3 σχόλια Σύνδεσμοι σε αυτήν την ανάρτηση\nΕτικέτες βιβλίο, δίκτυο, οι ζωές των άλλων\nείναι πιθανή η αυτονόμηση του μήλου;\nΤο μήλο και η μηλιά κατά τη λαϊκή ρήση δεν απέχουν πολύ. Κι αν τύχει και το μήλο, στη φυσιολογική του πορεία ενηλικίωσης, το προσπαθήσει, η ανεπιστρεπτί απόδρασή από την προγονική σκιά είναι αμφίβολη. Η ιδεολογική αυτονόμηση του απόγονου, έχω την εντύπωση πως καθοδηγείται από τα ψήγματα γονικών πεποιθήσεων, που του έχουν εμφυτευθεί έστω και εν αγνοία του.\nΤο συζητάμε «χρόνια τώρα» με τους φίλους, συμφωνούμε, διαφωνούμε, ενίοτε κάποιοι εσφαλμένα αρνούνται να παραδεχτούν ότι εμπίπτουν στην συγκεκριμένη κατηγορία. Ακόμα κι όταν τα λόγια τους ακούγονται σαν κασέτες BASF που μετετράπησαν άκομψα σε mp3. Τα περιβάλλοντα των ίσκιων κάτω από τα οποία ανατραφήκαμε, φανερά ή κρυφά τα κουβαλάμε οι περισσότεροι στη διάρκεια της ζωής μας. Κάπου, κάπου (συνήθως στις πιο κρίσιμες στιγμές) τα συναντάμε όπως αναδύονται στην επιφάνεια κι είναι δείγμα οξύνειας το αν θα τα αντιληφθούμε.\nΜιας και το παραπάνω σχόλιο δεν αποτελεί – όπως τίποτα άλλωστε - κανόνα χωρίς εξαιρέσεις, ένα πιστοποιητικό κοινωνικών φρονημάτων των προγόνων θα ‘πρεπε να φαντάζει άχρηστο κωλόχαρτο και αναξιοποίητο σε κάθε περίπτωση. Είναι όμως έτσι;\nΑφορμή για το παραπάνω σχόλιο η ανάγνωση δύο σημερινών ειδήσεων. Η πρώτη αφορά στη γερμανίδα συλληφθείσα ως ύποπτη για συμμετοχή σε Ελληνική τρομοκρατική οργάνωση. Αναπαράχθηκε από αστυνομία και ΜΜΕ (και χρησιμοποιήθηκε ως επιβαρυντικό στοιχείο) η υποτιθέμενη συγγένεια (μητέρα - κόρη) λόγω της συνεπωνυμίας της με την Barbara Meyer (τρίτης γενιάς στελέχους της RΑF-Φράξια Κόκκινος Στρατός).\nΤην ίδια στιγμή που η - και εδώ είναι η δεύτερη είδηση - Marine Le Pen κόρη του Jean-Marie Le Pen εκλέγεται και αναλαμβάνει την προεδρία του Εθνικού Μετώπου και τη συνέχιση του διαβόητου λόγου του πατέρα της.\nTo artwork της ανάρτησης αποτελείται από διάσημα logos.\nΤο περίφημο μήλο της Beatle-ικής Apple , το έμβλημα της Γερμανικής οργάνωσης RAF, το νεότερο σήμα του Εθνικού μετώπου και το φαινομενικά άσχετο με την ανάρτηση mod-όσημο που δεν παύει να είναι το σήμα κατατεθέν της Bρετανικής Royal Air Force (RAF) και το παραθέτω λόγω του συνονόματου της με την προαναφερθείσα RAF.\nΑναρτήθηκε από lemonostiftis στις 2:51 μ.μ. 4 σχόλια Σύνδεσμοι σε αυτήν την ανάρτηση\nΕτικέτες εφημερίδες, οικογενειακοί δεσμοί\nοι κολυμβητές, οι χειμερινοί\nΤου τηλεφώνησα πριν λίγες μέρες. 'Αργησε να απαντήσει, τον φαντάστηκα να κατευθύνεται στη συσκευή σέρνοντας το πόδι του στο πάτωμα . Ο γύψος που αντικατέστησε το νάρθηκα, έτριξε κατά την επαφή του με το μωσαϊκό, λίγο πριν τρακάρει στο τραπεζάκι του σαλονιού. Ή τουλάχιστον έτσι ερμήνευσα εγώ, τους παράξενους ήχους που ακούστηκαν από την άλλη άκρη της γραμμής λίγο πριν το «Παρακαλώ…» και το καταιγιστικό «Ναι καλά είμαι, μάλιστα εχθές πήγαμε με τη Ρ να δούμε τους Χειμερινούς Κολυμβητές στο Παλλάς, όπου…».\nΟΙ ΧΕΙΜΕΡΙΝΟΙ ΚΟΛΥΜΒΗΤΕΣ ΣΤΟ ΠΑΛΛΑΣ 11.01.11\n"Πριν από 3 βδομάδες το πρωτοσκεφτήκαμε. Αφορμή η εμφάνιση μιας φίλης με την μεικτή χορωδία Γλυκών Νερών στην παράσταση των Κολυμβητών στο Παλλάς στις 11-1-2011.\nΈχοντας παρακολουθήσει το συγκρότημα «ζωντανά» 2-3 φορές στο παρελθόν και με θετική άποψη γι’ αυτούς, δέχτηκα! Ξεπέρασα και τον όποιο σκεπτικισμό – λίγο ο χώρος, λίγο το τσουχτερό εισιτήριο -όταν έμαθα ποιοι μουσικοί παίζουν. Αναθάρρησα!\nΠράγματι μόλις είδα το Μπάμπη Παπαδόπουλο να κουρδίζει την κλασική κιθάρα του, ενθουσιάστηκα. Τόσο με τις Τρύπες, όσο και με τις κατοπινές του δουλειές, δεν έχει αφήσει περιθώρια αμφισβήτησης για το ταλέντο του.\nΓύρω στις 9 και 10 ο Αργύρης Μπακιρτζής πλησίασε το μικρόφωνο και έκανε ξεκάθαρο με τα πρώτα του λόγια, ότι δε θα μας μείνει άντερο από τα γέλια που θα προκαλούσε με ιο πηγαίο του χιούμορ. Εντάξει κάποια αστεία θα τα είχε προετοιμάσει, αλλά ξέρω από έγκυρη πηγή, ότι το γκρουπ σπάνια κάνει πρόβες, οπότε καταλαβαίνει κανείς, πόσο σημαντικό ρόλο παίζει ο αυθορμητισμός σ’ αυτή την παρέα!\nΚαι τι παρέα.. ένας κι ένας! Ο Μπάμπης Παπαδόπουλος στην κιθάρα. Ο Μιχάλης Σιγανίδης στο κοντραμπάσο, ο οποίος έχει τιμήσει με το έργο του τη Τζαζ σκηνή της ημεδαπής. Ο Θοδωρής Ρέλλος στο κλαρίνο και το σαξόφωνο, γνωστός για τα όσα έχει κάνει τόσα χρόνια με τους Mode Plagal. Ο Κώστας ο Βόμβολος στο ακορντεόν, ο Κώστας Σιδέρης και Δημήτρης Μυστακίδης μπουζούκι και φωνητικά, και ο Διονύσης Ρούσος στην ακουστική κιθάρα! Μια μπάντα που φέτος κλείνει 30 χρόνια δισκογραφίας και το γιορτάζει με καλεσμένους, όπως ο Λουκιανός Κηλαϊδόνης, ο Τζίμης Πανούσης, ο Φοίβος Δεληβοριάς, ο Γιάννης Ζουγανέλης (ΑΠΙΣΤΕΥΤΟΣ) κ.α.\nΑν ψάχνεις να βρεις μια φράση που να περιγράφει αυτό που παρακολούθησα στο λάιβ, αυτή η φράση είναι, ¨Οργανομένο Χάος¨! Ένα σόου που είχε τα πάντα. Ποίηση, Ιστορία, Σινεμά, καντάδες, ρεμπέτικα του μεσοπολέμου, φρη τζαζ αυτοσχεδιασμούς, τα πάντα!\nΕίναι συγκινητικό να βλέπεις έναν άνθρωπο σαν τον Αργύρη Μπακιρτζή να δίνει πάνω στη σκηνή μια άλλη διάσταση σ’ αυτό που λέμε περφόρμανς, χωρίς όμως να κάνει κατάχρηση της όποιας προβολής δέχεται. Είναι γνωστοί άλλωστε οι Χειμερινοί Κολυμβητές για το μικρό αριθμό των εμφανίσεών τους.\nΤέλος πάντων, ό, τι και να λέμε, αδυνατεί να περιγράψει την εμπειρία ενός τέτοιου λάιβ. Το καλύτερο που έχετε να κάνετε είναι να τους τσεκάρετε με την πρώτη ευκαιρία. Να ξέρετε μόνο ότι: ¨ο δρόμος που γλιστράει μες στους λόφους, είναι φορτωμένος με ναπάλμ¨.\nΦίλε Κ, σου εύχομαι γρήγορα περαστικά, χρωστάς εκπομπές. Όσο για τους Κολυμβητές, αν κρίνω από παλαιότερες εμφανίσεις τους που έχω παρακολουθήσει, είμαι σίγουρος πως τα λες καλά.\nΑναρτήθηκε από lemonostiftis στις 8:11 μ.μ. 0 σχόλια Σύνδεσμοι σε αυτήν την ανάρτηση\nΕτικέτες μουσική, οι φίλοι μου, παραστάσεις, live\nΚάμποσες φορές σκέφτηκα με ποιο τρόπο θα έδινα τον επετειακό χαρακτήρα στην ανάρτηση για τον ένα χρόνο ύπαρξης του blog. Σχεδίαζα σαρκαστικές αυτοκριτικές, οργάνωνα αφιερώματα στις «καλύτερες στιγμές» του lemonostiftis μα και στις πιο δύσθυμες και συνέτασσα κάθε είδους λίστα. Λίστες με τα καλύτερα σχόλια, τα αγαπημένα μου ιστολόγια, τις πρώτες αναρτήσεις καθενός ή τα πιο περίεργα keywords μέσω των οποίων κάποιοι προσγειώθηκαν στη σελίδα μου.\nΤώρα που έφτασε όμως η στιγμή των γενεθλίων δε μου έρχεται τίποτα από όλα αυτά να παραθέσω. Δεν τολμάω ούτε μια ευχαριστήρια - κατά κάποιο τρόπο - λίστα στα ψευδώνυμα των ανθρώπων με τα ενδιαφέροντα μυαλά που συνάντησα δικτυακά αυτούς τους 12 μήνες, κι αυτό μόνο από φόβο μην παραλείψω κάποιον. Χαίρομαι όμως ιδιαίτερα για τις συναντήσεις αυτές.\nΕπηρεασμένος λίγο και από το κλίμα της προηγούμενης ανάρτησης και τις μουσικές (που μεταξύ άλλων) ακούγαμε τότε, δίνω μεταφρασμένο σε mp3 ένα από τα πραγματικά αγαπημένα μου βινύλια. Τη συλλογή Cicadas - An Electric Guide To The Greek Underground (1987 Pegasus) με No Man’s Land, Villa 21, Mushrooms, Blue Light, Anti Troppau Council και Human Grape στα αυλάκια του.\nClick pic to dl\nυγ. Επιφυλάσσομαι μόνο για ένα «αφιέρωμα» στις πρώτες αναρτήσεις των blog που διαβάζω, τις οποίες πάντοτε «κυνηγώ» και διαβάζω , μιας και συνήθως δίνουν μια πιο "καθαρή" - αφελέστερη και αφτιασίδωτη - εικόνα του εκάστοτε συντάκτη.\nΑναρτήθηκε από lemonostiftis στις 9:29 π.μ. 10 σχόλια Σύνδεσμοι σε αυτήν την ανάρτηση\nΕτικέτες άνθρωποι, λίστες ημερολογίου, μουσική, download\n20 χρόνια: άγνωστος, νεκρός και ξεχασμένος\nΆγνωστων στοιχείων μέχρι και σήμερα ο τέταρτος νεκρός, αθρήνητος εδώ και 20 χρόνια, από τη μέρα που πνίγηκε από τους καπνούς, ο τέταρτος παγιδευμένος στο φλεγόμενο 'Κ. Μαρούση' στην Πανεπιστημίου. Διπλά, αλλόκοτα τραγική η ιστορία του και σχεδόν ξεχασμένη.\nΉταν η 10η Ιανουαρίου 1991. Η επόμενη της δολοφονίας του καθηγητή Νίκου Τεμπονέρα στην Πάτρα, που βρίσκει τον κόσμο στο δρόμο, και τα πρώιμα μικροεπεισόδια στις παρυφές της Αθηναϊκής διαδήλωσης να εξελίσσονται με τη βοήθεια της αστυνομίας σε πολύωρες συγκρούσεις χιλιάδων με τα ΜΑΤ. Ένα από τα 4.000 δακρυγόνα που επισήμως ρίχτηκαν κατά των διαδηλωτών προκάλεσε πυρκαγιά στο βιβλιοχαρτοπωλείο Λίβα και στη συνέχεια στο μοιραίο κτίριο.\nΕίχε προηγηθεί ένας θερμός μήνας διαδηλώσεων, αναταραχών και καταλήψεων σχεδόν σε όλες τις μεγάλες πόλεις, σε πανεπιστήμια και σχολεία. «Οι μεγαλύτερες κινητοποιήσεις» έγραφαν οι εφημερίδες τότε, από την περίφημη αλλαγή του 81 και μετά. Υποκινήτρια η πολιτική της κυβέρνησης Μητσοτάκη μέσω του διαβόητου Βασίλη Κοντογιαννόπουλου που χρημάτιζε υπουργός παιδείας - πριν πάρει ακόμα μεταγραφή στο Πασοκ -.\nΜουδιασμένοι έξω απ’ το πολυτεχνείο, στεκόμασταν χιλιάδες κόσμου. Καθισμένοι οι περισσότεροι στα πεζοδρόμια και στα κράσπεδα των καταστημάτων ή κατευθείαν στο οδόστρωμα της Πατησίων, σε θυμωμένα πηγαδάκια συζητούντων, υπό τους ήχους μεγαφώνων που «καθησυχάζαν» με Νταλάρες, τσιμινιέρες, και Παπακωνσταντίνου. Και παντού στους γύρω δρόμους υπήρχαν κλούβες, ΜΑΤ και πάσης φύσεως ασπιδοφόροι και μη ένστολοι..\nΤα μεγάφωνα του ΕΜΠ επέμεναν να μας βομβαρδίζαν αλύπητα με τα γνωστά άσματα του (γεωγραφικά οριζόμενου) χώρου, και μόνο που και που παρεμβάλλονταν υπνωτιστικά φρέσκες φωνές σε παρωχημένη συνθηματολογία που προκαλούσαν τα γέλια και τα γιουχαΐσματα των συγκεντρωμένων.\nΌχι για πολύ. Ο Μίκης και ο “Ωρωπός” του θα διακόπτονταν βίαια, αψιμαχίες και ήχοι από σπρωξίματα και μπουνιές θα ακούγονταν σε όλη τη Στουρνάρη και την Πατησίων από Ομόνοια έως Μουσείο μέσω της μικροφωνικής του ιδρύματος. Κατάληψη στην κατάληψη, αλλαγή κασέτας και από τις πρώτες νότες του, το Doom Town των Wipers θα σκέπαζε τον παγωμένο ήχο εκατοντάδων ανθρώπων που σηκώνονται όρθιοι, το θόρυβο από τα τενεκεδάκια που κυλούν στην άσφαλτο, ακόμα και το βηματισμό των διμοιριών που έτρεχαν προς το μέρος μας. Τα υπόλοιπα είναι γνωστά.\nΠερισσότερα τόσο για τη βραδιά της δολοφονίας του Τεμπονέρα όσο και για τις επόμενες μέρες εδώ.\nΑναρτήθηκε από lemonostiftis στις 10:56 π.μ. 23 σχόλια Σύνδεσμοι σε αυτήν την ανάρτηση\nΕτικέτες Αθήνα, άνθρωποι, βία, κρίση, Πάτρα\nΜια κάθοδος στο κέντρο της πόλης και μια εκούσια διάσχιση του Πεδίου του Άρεως μετά από μήνες μου υπενθύμισαν ότι η Αθηνά κατά την μυθολογία ήταν η θεά της σοφίας, της στρατηγικής και του πολέμου.\nΑναρτήθηκε από lemonostiftis στις 1:21 μ.μ. 2 σχόλια Σύνδεσμοι σε αυτήν την ανάρτηση\nΩ, καιροί! …Ω, ήθη!\n"Τι λες ρε ; σου ‘πε τέτοιο πράγμα; ", σταμάτησε και κοίταξε με απορία τον κολλητό του καθώς έσφιγγε στην αγκαλιά του την κοπέλα του, εκείνος κρατούσε μόνο τα σχολικά βιβλία, δεμένα μ’ ένα χοντρό λάστιχο.\n"Ναι! μα δεν τον άφησα έτσι. Επειδή ρε πατέρα – του είπα - εσύ είσαι παλιαδερφή και πήγες αεροπορία με βύσμα, αυτό σημαίνει ότι πρέπει να πάω κι εγώ; Δεν ήξερε τι να απαντήσει ο "νεαρός". Προσπάθησε μόνο να με καλοπιάσει: με ρώτησε αν θέλω να πάμε να “χτυπήσουμε” μαζί κάνα τατουάζ. Άκου το μαλάκα…. Και πώς θα με δεχτούν εμένα μετά στις ειδικές δυνάμεις; Κι έπειτα έκανε πως σταυροκοπιέται."\nΑκούγοντας λάθρα - προσφιλής συνήθεια και “διαστροφή” – ανακαλύπτω, παράλληλα στο δικό μου, σύμπαντα. Αυτή τη φορά εκείνο μιας παρέας καθ’ όλα φυσιολογικών (τουλάχιστον εμφανισιακά) δεκαεπτάρηδων στα πέριξ των Αθηνών.\nΑναρτήθηκε από lemonostiftis στις 9:28 π.μ. 3 σχόλια Σύνδεσμοι σε αυτήν την ανάρτηση\nΕτικέτες Αθήνα, οι δρόμοι της πόλης, οι ζωές των άλλων\nΠάντα αναρωτιόμουν που πάνε τα κινούμενα σχέδια όταν πεθαίνουν. Και στην αγαπημένη μου σειρά εδώ και δεκαετίες οι θάνατοι είναι συχνότατοι. Στους λοιπόν, γιατί περί αυτών ο λόγος, η αθανασία καταργήθηκε κάπου το 1987. Έκτοτε η ιδιαίτερη συμπάθεια που τρέφω για τους δευτεραγωνιστές και τους ρολλίστες κομπάρσους – μικρός τρελαινόμουν για τον άναρχο Φέθρυ στο Μίκυ Μάους – δέχεται πολλαπλά χτυπήματα. Κι αυτό γιατί η λίστα των αποδημησάντων κατοίκων του Springfield που άνοιξε με τη φράση της Marge, "Children, your elderly Uncle Hubert has passed away.", είναι μεγάλη και δε φαίνεται να τελειώνει και σύντομα.\nΑποτίοντας φόρο τιμής στους “ήρωες” που δε θα ξανασχεδιαστούν, συγκέντρωσα όσο περισσότερους από αυτούς σε μια προσπάθεια να μη …σβηστούν και από τη μνήμη μου (μας).\n1 Amber PaiGow Simpson, 2 Red Barclay, 3 "Fat Tony" D'Amico, 4 Dr. Nick Riviera, 5 Fred Konike, 6 Snowball II, 7 Bleeding Gums Murphy, 8 Dr. Marvin Monroe, 9 Mr. Teeny II, 10 Beatrice "Bea" Simmons, 11 Maude Flanders, 12 Ernest K. Smithers, 13 Asa Phelps, 14 Mona Simpson, 15 Pinchy the Lobster, 16 Aunt Gladys Bouvier, 17 James Bont, 18 Shary Bobbins, 19 Sideshow Bob's Father, 20 Rex Banner, 21 Jebediah Obadiah Zachariah Jedediah Springfield, 22 Grampa Simpson,\nείναι μόνο μερικοί από τους εκατόν τόσους θανάτους που έχουν πλήξει το Springfield και μεταξύ των οποίων περιλαμβάνονται και άπαντες οι Green Day.\nΑναρτήθηκε από lemonostiftis στις 9:41 μ.μ. 7 σχόλια Σύνδεσμοι σε αυτήν την ανάρτηση\nΕτικέτες κινηματογράφος, κόμικς, simpsons\nκολλήματα μιας δεκαετίας\nΦορητά κασετόφωνα Hitachi, walkman Akai, πικαπ Philips ή Technics και discman Sony. Ληγμένες οι περισσότερες των προαναφερόμενων συσκευών σήμερα, το άκουσμά τους όμως είναι πολύ πιθανό να σου θυμίζει το πρώτο άλμπουμ που άκουσες ποτέ. Αυτό που ξέρεις τη σειρά των κομματιών απ’ έξω, που τραγουδάς τους στίχους του – πραγματικούς ή δικές σου εκδοχές – νεράκι και ξέρεις ανά πάσα ακρόαση, του όποιου τραγουδιού, τι θα συμβεί στο επόμενο δευτερόλεπτο. Ακόμα και στο τρίτο της δεύτερης πλευράς.\nΤέτοιου βάθους ακροάσεις δύσκολα κάνω πλέον, είναι απολαυστικό όμως όταν συμβαίνουν. Γι αυτό μιας και δεν δύναμαι να παρουσιάσω τα καλύτερα μου άλμπουμ για το 2010 έφτιαξα μια λίστα με τα 21+1 άλμπουμ της δεκαετίας στα οποία - για διαφορετικούς λόγους στο καθένα – έχω αφιερώσει ευλαβικά χρόνο και αυτά μου έχουν αντιγυρίσει στο πολλαπλάσιο χιλιάδες ευτυχισμένων δευτερολέπτων.\nΤα κολλήματα μιας δεκαετίας (σε τυχαία σειρά).\nNick Cave & the Bad Seeds – No More Shall We Part.\nWhite Stripes – Blood Cells\nJohnny Cash – American Recordings IV\nBelle & Sebastian – Push Barman to Open New Wounds\nDevendra Banhart – The Cripple Crow\nΚόρε Ύδρο – Φτηνή Ποπ Για την Ελίτ\nΑναρτήθηκε από lemonostiftis στις 5:41 μ.μ. 4 σχόλια Σύνδεσμοι σε αυτήν την ανάρτηση\nΕτικέτες ιστορία ενός δίσκου, λίστες ημερολογίου, μουσική, χρόνος\nπως θα καταλάβεις το χρόνο που κυλά (αν δεν έχεις ημερολόγιο)\nΒγαίνεις από τη μπανιέρα και ζωγραφίζεις στο αχνισμένο τζάμι. Κοιτάζεσαι στον καθρέφτη και μοιάζεις ίδιος. Ντύνεσαι. Φοράς πάλι κοτλέ παντελόνι και κάποιο άλλο ζευγάρι adidas. Έχεις κανονίσει να βγεις με τα “παιδιά”. Τσιμπάς κάτι στα όρθια, πάντα αυτό κάνεις και λερώνεσαι πριν καν βγεις από το σπίτι. Η σπανακόπιτα της μάνας σου παραμένει σταθερή αξία. Νιώθεις νέος.\n15 ΤΡΟΠΟΙ ΓΙΑ ΝΑ ΚΑΤΑΛΑΒΕΙΣ ΤΟ ΧΡΟΝΟ ΠΟΥ ΠΕΡΝΑ (αν δεν αγοράζεις ημερολόγια)\n1. Παχαίνουν οι κορνίζες στον τοίχο σου. (6cm)\n2. Χρειάζεσαι όλο και περισσότερα backups για τα προσωπικά κι αγαπημένα αρχεία του υπολογιστή σου. (4Tb)\n3. Μεγαλώνουν και πληθαίνουν οι ελιές στο σώμα σου. (20 x 1,5 mm)\n4. Οι ημερομηνίες κυκλοφορίας των δίσκων που αγοράζεις είναι αντιστρόφως ανάλογες των τρεχόντων ετών. F(x)=1/x\n5. Γίνεσαι συντηρητικότερος στις καταχρήσεις. Το σώμα σου αποκτά τη μνήμη του πόνου. (4-5 months)\n6. Παρατηρώντας την επικρατούσα μόδα (ρούχα, μαλλιά, μουσική) θυμάσαι πως και πότε την είχες ξαναζήσει. Εγκαταλείπεις το καρώ πουκάμισο και περιμένεις την αναβίωση του grunge. (9-11 years)\n7. Χάνεις όλο και περισσότερες φορές τη μέρα, τη βεβαιότητα πως όλα θα πάνε καλά. (4tpd)\n8. Λαχανιάζεις περισσότερο κυνηγώντας το λεωφορείο, κάποιες φορές το χάνεις κι όλας. (160 παλμοί)\n9. Ο μπέμπης του διπλανού διαμερίσματος, που το κλάμα του δε σ’ άφηνε να κοιμηθείς, είναι ψηλότερος από εσένα. (Δx=9cm)\n10. H οπτική πρόσβαση στη σκηνή των συναυλιών γίνεται ολοένα και δυσκολότερη. Είσαι ο πιο κοντός. (h=1,75cm)\n11. Οι άνθρωποι που αποκαλείς θείε, θεία λιγοστεύουν συνεχώς. limx→0\n12. Αναρωτιέσαι συχνότερα ποιος εκθέτης καθορίζει την αύξηση όσων σου μιλούν στον πληθυντικό. F(x)= αx\n13. Ενώ κάποτε το απέφευγες, τώρα τηλεφωνείς ή επισκέπτεσαι τους γονείς σου τακτικότερα (1tpd)\n14. Γνωρίζεις όλα τα ονόματα που ακολουθούν τα RIP στα πολιτιστικά των εφημερίδων και των blogs. (100%)\n15. Μαθαίνεις να απαντάς σε νέα προσωνύμια όπως μπαμπά, θείε και νονέ.\nΤο artwork είναι της φίλης Κατερίνας Μανωλέσσου (όπως και η απεικόνισή μου στο εικονίδιο του προφίλ), περισσότερες δουλειές της υπάρχουν εδώ.\nΑναρτήθηκε από lemonostiftis στις 5:55 μ.μ. 13 σχόλια Σύνδεσμοι σε αυτήν την ανάρτηση\nΕτικέτες άνθρωποι, καθημερινότητα, λίστες ημερολογίου, μεγαλώνεις όταν, χρόνος\n2011 live for today\nμετρώντας το χρόνο σε dt\nπως θα καταλάβεις το χρόνο που κυλά (αν δεν έχεις ...


Ο Βελόπουλος κάνει μήνυση σε βουλευτή του και τον στέλνει κρατητήριο, επειδή μπορεί\nΑρχική Πολιτική Ο Βελόπουλος κάνει μήνυση σε βουλευτή του και τον στέλνει κρατητήριο, επειδή...\nΠαρότι είναι δεδομένο πως η Ελληνική Λύση του άρχοντα των κεραλειφών Κυριάκου Βελόπουλου είναι η λύση σε κάθε πρόβλημα που έχει η Ελλάδα μας (και σε μερικά που δεν έχουμε καταλάβει ότι έχουμε), δε σημαίνει ότι δεν έχει και τα δικά της προβλήματα. Το πιο σημαντικό της πρόβλημα μάλιστα αυτή τη στιγμή εντοπίζεται στον τιμημένο Θεσσαλικό κάμπο, όπου μια έντονη διαμάχη έχει ξεσπάσει μεταξύ του ίδιου του ηγέτη της Ελληνικής Λύσης και ενός από τους πρωτοκαπετάνιους του.\nΓια την ακρίβεια, σύμφωνα με το τοπικό μέσο paidis.com, το battle εκτυλίσσεται μεταξύ του προέδρου του κόμματος και του πρώτου σε σταυρούς με την Ελληνική Λύση στη Λάρισα, Θανάση Νασίκα. Το πρόβλημα ξεκίνησε όταν ο Βελόπουλος αποφάσισε να κρατήσει την βουλευτική έδρα για τον ίδιο, με αποτέλεσμα ο πρώην δήμαρχος Τυρνάβου να μείνει χωρίς βουλευτική καρεκλίτσα για να ζεσταίνει.\nΌπως τόνισε ο κ. Νασίκας, ο Βελόπουλος τον είχε διαβεβαιώσει μέχρι την τελευταία στιγμή ότι δε θα του πάρει την έδρα – όμως όπως φαίνεται νυν υπέρ πάντων το κόμμα και ο αγών (μου). Η συνέπεια ήταν μια σκληρή ανακοίνωση από την πλευρά του πρώην δημάρχου Τυρνάβου, στην οποία χαρακτηρίζει τον Βελόπουλο “άφιλο και ανέντιμο”.\nΑποχώρησε μάλιστα από την Ελληνική Λύση, όπως είπε:\n«Ολη αυτή η συμπεριφορά του με οδηγούν σήμερα στην απόφαση να αποχωρήσω από την Ελληνική Λύση ζητώντας παράλληλα συγνώμη από όλους εκείνους που με εμπιστεύθηκαν και με ψήφισαν. Τους διαβεβαιώνω ότι πολύ σύντομα θα βρεθούμε όλοι μαζί σε άλλο πολιτικό φορέα.»\nΟ δε Βελόπουλος φαίνεται πως δεν τα σηκώνει αυτά, οπότε έκανε μήνυση. Ο επόμενος γύρος της κόντρας έφερε τον Θανάση Νασίκα στο κρατητήριο με τις κατηγορίες της απειλής και της συκοφαντικής δυσφήμισης, ενώ τις ίδιες κατηγορίες αντιμετωπίζει και ο γιος του, επειδή αν είσαι πατρίς – θρησκεία – οικογένεια το εφαρμόζεις παντού.\nΕκεί έχουμε φτάσει, Έλληνες να κάνουν μήνυση σε Έλληνες.


Μέσα Ιουλίου ξεκινά ο Πιερικός - Onsports.gr\nΡάπτης Βρασίδας\t19 Ιουνίου 2011, 19:00\nΜέσα Ιουλίου ξεκινά ο Πιερικός\nΕτοιμο είναι το πλάνο της καλοκαιρινής προετοιμασίας του Πιερικού.\nΣτις 11 Ιουλίου θα πραγματοποιηθεί η πρώτη συγκέντρωση της ομάδας της Κατερίνης εν όψει της νέας χρονιάς. Σύμφωνα με τον προγραμματισμό που έχει κάνει ο Σούλης Παπαδόπουλος, οι «ασπρόμαυροι» θα παραμείνουν στη βάση τους για 10 ημέρες και στις 20 του ίδιου μήνα θα μεταβούν στο Ελατοχώρι για το βασικό στάδιο.\nΤην προετοιμασία του Πιερικού αναμένεται να ακολουθήσουν και οι ποδοσφαιριστές που είχαν παραχωρηθεί δανεικοί την περασμένη σεζόν. Συγκεκριμένα, αρκετές πιθανότητες παραμονής έχουν οι Κραγιόπουλος, Κωτσιόπουλος που είχαν δοθεί στον Βατανιακό και πανηγύρισαν την άνοδο στη Football League 2.


Επιμόρφωση Φιλολόγων Β Επιπέδου » Δημοσιεύματα\nΠρόταση του Παιδαγωγικού Ινστιτούτου για την επιμόρφωση των εκπαιδευτικών\nΓ. Μπαμπινιώτης: Οι «κρυφές αλήθειες» της Εκπαίδευσής μας: εφημερίδα το Βήμα (20 Ιουλίου 2008).\nΝέο σχολείο από του χρόνου: Εφημερίδα το Βήμα. Περικοπές ύλης, «ψηφιακή τάξη» και πιστοποιητικό επάρκειας για τους εκπαιδευτικούς.\nΓηράσκω αεί εκπαιδευόμενος: Εφημερίδα Ελευθεροτυπία. «Η Διά Βίου Μάθηση, δηλαδή το δικαίωμα κάθε πολίτη να μαθαίνει σε όλη του τη ζωή και γι’ αυτό που μαθαίνει να έxει ένα χαρτί πιστοποίησης, είναι ένα βασικό εργαλείο σε όλες τις χώρες της Ευρώπης».\nΤο σχολείο του αύριο είναι ψηφιακό: Εφημερίδα ‘Εθνος. Το υπουργείο Παιδείας παρουσιάζει σε λίγες μέρες το «ιντερνετικό σχολείο», η πιλοτική εφαρμογή του οποίου ξεκινά τον Σεπτέμβριο από την πρωτοβάθμια εκπαίδευση.\nΗ εκπαίδευση στον 21ο αιώνα: Εφημερίδα Ελευθεροτυπία. Το ακόλουθο κείμενο είναι απόσπασμα εισήγησης που έκανε ο γάλλος φιλόσοφος και επιστημολόγος Μισέλ Σερ την 1η Μαρτίου 2011 στο Ινστιτούτο της Γαλλίας, με θέμα τις νέες προκλήσεις της εκπαίδευσης. Ο Σερ είναι από το 1990 μέλος της Γαλλικής Ακαδημίας και διδάσκει στο Πανεπιστήμιο του Στάνφορντ.\nΠρόγραμμα Σπουδών για τα μαθήματα Αρχαία Ελληνική Γλώσσα και Γραμματεία, Νέα Ελληνική Γλώσσα και Νέα Ελληνική Λογοτεχνία της Α΄ τάξης Γενικού Λυκείου (ΦΕΚ 1562/27-6-2011, τ.Β΄). Παρουσιάσεις της επιμορφωτικής Ημερίδας Φιλολόγων, που έγινε στις 24-09-2011 στη Θεσσαλονίκη, με την έγκριση της Περιφερειακής Δ/νσης Α/θμιας & Β/θμιας Εκπ/σης Κεντρικής Μακεδονίας.


To «Σαββατοκύριακο με τον Μάνεση» ξεκινάει! | Ελλάδα Τώρα\nΑρχική Media To «Σαββατοκύριακο με τον Μάνεση» ξεκινάει!\nTo «Σαββατοκύριακο με τον Μάνεση» ξεκινάει!\nΑπό το Σάββατο 11 Σεπτεμβρίου και κάθε Σαββατοκύριακο, στις 09:50, ο Νίκος Μάνεσης «κλείνει» το καθιερωμένο πλέον ραντεβού του με τους τηλεθεατές στον «αέρα» του Alpha.\nΗ εκπομπή «Σαββατοκύριακο με τον Μάνεση» επιστρέφει για 5η συνεχόμενη χρονιά με όλα όσα συμβαίνουν γύρω μας και πρέπει να γνωρίζουμε. Η κάμερα της εκπομπής βρίσκεται παντού και καταγράφει ό,τι αξίζει την προσοχή μας. Με τον άνθρωπο στο επίκεντρο, με θεματολογία που αφορά σε όλη την Ελλάδα. Με ενσυναίσθηση και αντικειμενικότητα. Με διεισδυτική ματιά αλλά και τις ειδήσεις ειπωμένες… «αλλιώς». Πάντοτε στο πλευρό των τηλεθεατών, δίπλα στις ανάγκες τους, σε όλα όσα τους απασχολούν και τους προβληματίζουν.\nΚαι φυσικά, οι ειδήσεις, οι ζωντανές συνδέσεις, τα πρόσωπα, οι ιστορίες, τα σχόλια. Όλα εναλλάσσονται με άποψη και χιούμορ. Σκοπός, η ενημέρωση και η ψυχαγωγία του τηλεθεατή.\nΟι τηλεθεατές συμμετέχουν ενεργά στην εκπομπή και γίνονται μέλος της τηλεοπτικής παρέας. Πρόσωπα και ιστορίες σε παράλληλη μετάδοση αναδεικνύονται μέσα από τα social media, της εκπομπής.\nΕπόμενο άρθροΕπίθεση με βιτριόλι – Αντίστροφη μέτρηση για τη δίκη – «Η Ιωάννα θα πάει στο δικαστήριο»


Ο Πέτρος Στεφανέας έγραψε στον αέρα ποιήματα που αγαπήθηκαν - POPAGANDA\nΒΙΒΛΙΟ : ΣΥΝΕΝΤΕΥΞΗΟ Πέτρος Στεφανέας έγραψε στον αέρα ποιήματα που αγαπήθηκαν\nΟ Πέτρος Στεφανέας έγραψε στον αέρα ποιήματα που αγαπήθηκαν\n…Και ομολογεί στην Popaganda ότι δεν αισθάνεται καθόλου ποιητής\nΤο βιβλίο Μηχανισμοί Αντικυθήρων (Το Ροδακιό, 2015), που προτάθηκε στα 10 καλύτερα βιβλία από το κοινό στο διαγωνισμό Publicbookawards, είναι η τέταρτη συλλογή του Πέτρου Στεφανέα, που πρωτοεμφανίστηκε στην ποιητική γραφή το 2003 με το βιβλίο Σημείων Στιγμιότυπα (Γαβριηλίδης). Ακολούθησαν: Η παραλία της Καλαμάτας (2009) και Το ψυγείο μας (2012), αμφότερα από τις εκδόσεις Το Ροδακιό.\nΗ τελευταία συλλογή μεταφράστηκε πρόσφατα στα ισπανικά από την Jara Calles με τίτλο Nuestra Nevera (Ed. Sloper 2015). Ο Alvaro Valverde υποδέχτηκε το βιβλίο με τούτα τα λόγια: «Είμαστε μπρος σε μια ποίηση χωρίς προσχήματα, που συγγενεύει με το άμεσο και το καθημερινό, αλλά που δεν παύει να προσέχει τη γλώσσα. Μια γλώσσα που, όπως είναι λογικό, έχει μια μαθηματική ακρίβεια.»\nΟ Πέτρος Στεφανέας σπούδασε μαθηματικά, λογική και πληροφορική στα πανεπιστήμια Αθηνών και Οξφόρδης και στο ΕΜΠ. Διδάσκει στο ΕΜΠ. Από τις εκδόσεις Γαβριηλίδης κυκλοφορεί και το μυθιστόρημά του “Livewire: Η ευτυχής επανόρθωση” (συνσυγγραφή με τον Ρέννο Οιχαλιώτη).\nΟ ποιητής Στεφανέας δημιουργεί ποιητικές συνθήκες μέσα από απροσδόκητα συμβάντα ή εικόνες. Ένα πιο ιδιαίτερο χαρακτηριστικό του είναι η απόσταση και η διανοητική ψυχρότητα στην καταγραφή και στον σχολιασμό των βασικών ερωτημάτων του βίου. Ανάμεσα στα συγγραφικά εργαλεία του περιλαμβάνονται τα πολύ μικρά πράγματα και οι τετριμμένες εικόνες της καθημερινότητας. Τον απασχολούν η κατάργηση της υπερβολής και της μεταφοράς ως συστατικά της ποιητικής πρακτικής. Δοκιμάζει έτσι μέσα που έχουν καταγραφεί ως αντιποιητικά προσπαθώντας να τα εντάξει στην εργαλειοθήκη του ποιητή.\nΗ ανατροπή της ποιητικής νόρμας και η μετεγκατάσταση του αισθήματος μέσα σε περιστάσεις και περιβάλλοντα που στερούνται παραδεδεγμένης γοητείας και λυρικού μισόφωτος είναι το μεγάλο στοίχημα των ολιγόστιχων ποιημάτων του Στεφανέα:\nΡούχα στεγνωμένα προς αλλαγή / Πικρές οδοντόκρεμες και παντόφλες βιολογικές / Λευκό πόμολο αφημένο δίπλα στο φωταγωγό.\nΟι λίμνες δίπλα στη Γενεύη / Αποτρέπουν τις προσθαλασσώσεις / Πατινάζ και βουτιές με γυαλιά μυωπίας / Στην περιφέρεια της δικής μου λίμνης / Η ποίηση χαλαρώνει.\nΈχει την άποψη ότι η ποίηση πρέπει να διαβάζεται στην πρωτότυπη γλώσσα της, ενώ ο ίδιος έχει ιδιαίτερη αγάπη για τους Άγγλους ποιητές, σύγχρονους και μη. Αγαπά πολύ τη Ρωσίδα ποιήτρια Μαρίνα Τσβετάγεβα και τη Σίλβια Πλαθ. Πιστεύει ότι η ανάγνωση λογοτεχνίας γίνεται, κυρίως, από την ανάγκη της αλλαγής εικόνων και παραστάσεων.\n«Κάποιες μορφές τέχνης χρειάζονται μια παραπάνω ευαισθησία, ένα κριτήριο παραπάνω για να προσεγγιστούν από έναν άνθρωπο. Πιστεύω ότι η ποίηση είναι το δυσκολότερο λογοτεχνικό είδος. Η ποίηση έχει δύσβατους δρόμους. Φυσικά, η ποίηση είναι για όλους, είναι μια πρόκληση ανοιχτή στους πάντες. Τα λέω όλα αυτά, χωρίς, φυσικά, να αισθάνομαι ποιητής. Ποτέ δεν αισθάνθηκα ποιητής.»\nΠότε ξεκινήσατε να γράφετε ποίηση και με ποιον τρόπο; Είναι δύσκολο να θυμηθώ πότε έγραψα τους πρώτους μου στίχους. Πάντως, το πρώτο σχέδιο ολοκληρωμένου ποιήματος το έγραψα ένα βαρύ αγγλικό χειμώνα στο φοιτητικό δωμάτιό μου στην Οξφόρδη. Ήταν η απάντησή μου στη μεγάλη αγγλική νύχτα και το κρύο. Μετά την επιστροφή μου στην Αθήνα τα ξαναβρήκα και με την προσθήκη και νέων ποιημάτων που εκδόθηκαν ως Σημείων Στιγμιότυπα. Λίγα χρόνια μετά, ο Βασίλης Διοσκουρίδης από Το Ροδακιό με το μοναδικό παράδειγμά του με οδήγησε στην Παραλία της Καλαμάτας – οι πολύωρες αναγνώσεις της στο γραφείο της οδού Απόλλωνος υπήρξαν ενθαρρυντικές και επιβοηθητικές όσον αφορά τη διαμόρφωση της ποιητικής μου. Για την εξέλιξη της γραφής μου στα μετέπειτα βήματα οφείλω πολλά και στον Κυριάκο Σταμέλο.\nΤι είναι αυτό που καθιστά την ποίηση ένα αντι-εμπορικό ανάγνωσμα, την ίδια ώρα, βέβαια, που και οι ίδιοι οι εν ζωή ποιητές και δη στην Ελλάδα δεν απολαμβάνουν σε καμία περίπτωση τις δάφνες των παλαιών και κλασικών; Είναι ένα ανοικτό ερώτημα το γιατί η σύγχρονη ποίηση δεν μπορεί με ευκολία να προσεγγίσει το ευρύτερο κοινό. Από τότε που η ποίηση άφησε πίσω της τα έπη και εν γένει τα θεματικά ποιήματα, όλο και περισσότερο η ποικιλία των θεμάτων και το βάθος της προσέγγισης απευθύνεται σε περιορισμένο αριθμό αναγνωστών.\nΓράψατε μεγάλο μέρος του μηχανισμού Αντικυθήρων…στον αέρα, εν τω μέσω κάποιου αεροπορικού ταξιδιού. Θα θέλατε να πείτε δυο λόγια για τον χρόνο και τον τόπο της Γραφής; Παίζουν ρόλο στο αποτέλεσμα που θα διαβάσει ο αναγνώστης; Υπάρχουν χρόνοι (ώρες ημέρας, εποχές…) και τόποι στους οποίους έχετε προτίμηση; Δεν προτιμώ κάποιους τόπους ή χρόνους, αλλά η κίνησή μου από τόπο σε τόπο ευνοεί τη γραφή που προτιμώ. Δεν εξυπηρετεί δηλαδή ένα ενιαίο μύθο ή τόπο, αλλά περισσότερο έναν τρόπο , πιστεύω. Η υιοθέτηση πλευρών της καθημερινότητας και η απόρριψη πιο παραδοσιακών ποιητικών τρόπων δημιουργεί νομίζω μια απρόβλεπτη σύνθεση. Όταν χρησιμοποιώ ένα συγκεκριμένο τόπο π.χ. την Παραλία της Καλαμάτας ή τα προάστια στο Παρίσι, το κάνω με τέτοιο τρόπο ώστε το νόημα που υποδηλώνεται να είναι τελείως ανεξάρτητο και του τόπου και του χρόνου. Όταν οι συντεταγμένες γίνονται συγκεκριμένες, νομίζω μας αποσυντονίζουν. Η μερική αποκοπή μας από τον κόσμο είναι ένα βήμα δύσκολο μεν, αλλά εάν επιτευχθεί συνήθως έχει πλούσιο περιεχόμενο.\nΕπιστήμη και Τέχνη. Εσείς τα συνδυάζετε αποδεδειγμένα με επιτυχία…Πόσο δύσκολο και πόσο μαγικό μπορεί να είναι αυτό; Τέτοια δίπολα από αντιφάσεις γίνονται συχνά εργαλεία, όταν κινητήρια δύναμη δεν είναι τόσο να πεις «νέα πράγματα», όσο να προτείνεις ένα διαφοροποιημένο τρόπο προσέγγισης. Όμως, το υποκείμενο παραμένει το ίδιο: ο άνθρωπος-παρατηρητής.\nΓνωρίζω ότι καταπιάνεστε και με τη φωτογραφία. Τελικά…μια εικόνα ή χίλιες λέξεις, Πέτρο Στεφανέα; H φωτογραφία είναι μεγάλη τέχνη – ειδικά η καλλιτεχνική φωτογραφία μπορεί να έχει ξεχωριστή ποιητικότητα. Πόσο δύσκολη είναι η ανεύρεση συγγενιών ανάμεσα στις φωτογραφικές και τις γλωσσικές εικόνες; Πρόκειται για μια απαιτητική άσκηση που έχει να κάνει με την ταυτόχρονη αποδόμηση της εικόνας και του λόγου. Με αφετηρία τις φωτογραφίες φαινομενικά ασήμαντων πραγμάτων ή καταστάσεων με ενδιαφέρει ιδιαίτερα η σχέση της αποδόμησης με την αναδόμηση κυρίως σε νοηματικό επίπεδο. Αφετηρία της δουλειάς αυτής είναι εικόνες από τον πραγματικό κόσμο και συχνά απρόσμενες λέξεις ή εκφράσεις που μπορούν να αποτελέσουν μέρος ενός τέτοιου εγχειρήματος.\nΘα μου επιτρέψετε, όμως, να αναμορφώσω αυτό το παλαιό ερώτημα: ένα ποίημα ή χίλιες εικόνες, Γεωργία Δρακάκη;\nΣήμερα όλο το βράδυ ψεκάζουν για κουνούπια\nΟι τοπικές Αρχές του Δήμου Μαραθώνα\nΔε θέλω να τις ειρωνευτώ ή να τις ενθαρρύνω\nΘα αφήσουν εκτός ψεκασμού το πεδίο της Μάχης\nΚαι το φωτεινό σηματοδότη\nἈπό την εποχή του Δαρείου του Α΄\nΕπικρατεί εδώ κατάσταση άπνοιας\nΠεριμένει να ξημερώσει\nΝα δει τα δύο πρωινά φύλλα\nΑνέπαφα από τό τελευταίο σύντομο όνειρο\nΤου Πέρση νυχτοφύλακα\nΤο πρώτο κουνούπι μάς κλείνει, όμως, το μάτι\nΚουκκίδα στο πράσινο φως του σηματοδότη\nΠΟΛΙΤΙΣΜΟΣΤα δρομολόγια του 040 αποκτούν μια ποιητική διάσταση\nΒΙΒΛΙΟ : ΣΥΝΕΝΤΕΥΞΗΟ Νάσος Βαγενάς αναρωτιέται αν χρειάζεται τόλμη για να γράφεις τα αυτονόητα\nΣΑΝ ΣΗΜΕΡΑΣτις 27 Φεβρουαρίου του 1943 φεύγει από τη ζωή ο Κωστής Παλαμάς


Το καλά κρυμμένο μυστικό της τηλεργασίας: Οι «υπηρέτες δύο αφεντάδων» | Moneyreview.gr\nBusiness & Finance Τετάρτη 18/08/2021, 12:30 NEWSROOM\n18 Αυγούστου, 2021 Τε 18/08/2021, 12:30\nΚάποιοι υπάλληλοι γραφείου χρησιμοποίησαν την τηλεργασία και την απουσία τους από τον χώρο εργασίας για να πιάσουν και δεύτερη δουλειά πλήρους απασχόλησης. Και το έκαναν χωρίς να ενημερώσουν τους εργοδότες τους ότι την ίδια στιγμή δουλεύουν και αλλού, όπως αποκαλύπτει η Wall Street Journal.\nΟι δημοσιογράφοι της αμερικανικής εφημερίδες μίλησαν σε έξι εργαζόμενους που καταλαμβάνουν πολλαπλές θέσεις πλήρους απασχόλησης ταυτόχρονα. Όπως ομολόγησαν, το να δουλεύεις σε δύο δουλειές ταυτόχρονα είναι μία δύσκολη άσκηση ισορροπίας, όμως αξίζει λόγω του διπλού μισθού. Οι περισσότεροι από αυτούς κερδίζουν από 200.000 έως 600.000 δολάρια τον χρόνο, σύμφωνα με τη WSJ.\nΟι ίδιοι οι εργαζόμενοι αποκαλύπτουν ότι χρησιμοποιούν τα έξτρα χρήματα για να αποπληρώσουν τα φοιτητικά τους δάνεια, να βάλουν στην άκρη χρήματα για τις σπουδές των παιδιών τους και να αγοράσουν πολυτελή είδη, όπως δαχτυλίδια αρραβώνων και σπορ αυτοκίνητα.\nΔικηγόροι εξηγούν ότι στις ΗΠΑ δεν είναι παράνομο να δουλεύει κάποιος σε δύο δουλειές ταυτόχρονα. Όμως κάποιες συμβάσεις εργασίας ενδεχομένως να έχουν όρους κατά της πρακτικής αυτής, και σε αυτή την περίπτωση, υπάρχει ο κίνδυνος της απόλυσης.\n«Ξυπνάω το πρωί και σκέφτομαι: ‘Ωχ, αυτή είναι η ημέρα που θα με πιάσουν’», είπε ένας μηχανικός λογισμικού στη Wall Street Journal.\nΠολλοί από αυτούς έχουν στρατηγικές για να ξεπερνούν τις δύσκολες καταστάσεις, με αποτέλεσμα να μην αφιερώνουν περισσότερες από 40 ώρες εργασίας την εβδομάδα και για τις δύο δουλειές.\nΈνας επιστήμονας δεδομένων αποκάλυψε ότι δίδασκε online μία τάξη coding, την ώρα που το αφεντικό του στην άλλη δουλειά του ζήτησε να μπει σε μία τηλεδιάσκεψη. Έτσι, είπε στους μαθητές του να κάνουν ένα μικρό διάλειμμα και χρησιμοποίησε τον άλλο του υπολογιστή για να συνδεθεί για την τηλεδιάσκεψη.\nΈνας άλλος ομολόγησε ότι συχνά «παρακολουθεί» δύο συσκέψεις ταυτόχρονα, μπαίνοντας στη μία από τον υπολογιστή του και στην άλλη από το κινητό του τηλέφωνο. Εάν του ζητηθεί να μιλήσει και στις δύο συσκέψεις την ίδια στιγμή, προφασίζεται προβλήματα σύνδεσης και αποσυνδέεται από τη μία.\nΜάλιστα, υπάρχει μέχρι και σάιτ, το Overemployed, που δίνει συμβουλές σε όσους δουλεύουν δύο δουλειές ταυτόχρονα, όπως να φροντίζουν να κάνουν την παρουσία τους αισθητή στις συσκέψεις και να προσέχουν τι ποστάρουν στο LinkedIn.\nΈνας από τους ιδρυτές του σάιτ εξηγεί ότι άρχισε να κάνει αιτήσεις για μια δεύτερη δουλειά πέρυσι, γιατί πίστευε ότι θα απολυόταν από την τεχνολογική εταιρεία στην οποία εργαζόταν. Όταν αποδέχθηκε μία νέα θέση εργασίας, σκόπευε να παραιτηθεί από την αρχική του δουλειά. Όμως τελικά αποφάσισε να μην το κάνει.\nΑρχικά, ξεκίνησε να μεταβιβάζει μερικές από τις αρμοδιότητές του σε έναν νέο συνάδελφο, ενώ έκανε και χρήση της πολιτικής απεριόριστης πληρωμένης άδειας της εταιρείας, για να πάρει έναν ολόκληρο μήνα, επικαλούμενος εξάντληση λόγω του μεγάλου φόρτου και της πίεσης της πανδημίας.


Θεραπείες Συμπεριφοράς Archives - ΠΑΙΔΙΑΓΩΓΗ\nΚατηγορία: Θεραπείες Συμπεριφοράς\nσυντάκτης paidiagogi · Published 22 Ιουνίου, 2018\nΦανταστείτε το όριο σαν το κουκούλι της πεταλούδας. Είναι το μέρος εκείνο στο οποίο η κάμπια προφυλάσσεται, θρέφεται και επιβιώνει πριν ξεπροβάλλει στον κόσμο ως «ενήλικο άτομο», δηλαδή ως πεταλούδα. Όσο απαραίτητο και αναγκαίο...\nΤον τελευταίο καιρό παρατηρώ πόσα πολλά και διαφορετικά «σύνδρομα» κάνουν την εμφάνισή τους. Ξεπηδούν σαν τα μανιτάρια σε τέτοια συχνότητα που ακόμα και εμείς που θέλουμε να λεγόμαστε ‘ειδικοί’ νιώθουμε απροετοίμαστοι, αδιάβαστοι (!) και...\nΘεραπείες Συμπεριφοράς / Υπηρεσίες\nσυντάκτης paidiagogi · Published 4 Μαΐου, 2018 · Last modified 8 Μαΐου, 2018\nΑπό ποια ηλικία και μετά μπορεί το παιδί μου να κάνει Θεραπεία Συμπεριφοράς; Κάθε πότε;\nΗ θεραπεία συμπεριφοράς μπορεί να εφαρμοστεί σε όλα τα παιδιά από την ηλικία των 4 ετών έως και 17 ετών. Ανάλογα τη χρονολογική ηλικία, το αναπτυξιακό και το γνωστικό στάδιο που βρίσκεται το άτομο...


Προσφυγικό: Τη Δευτέρα ξεκινάνε τα έργα για τις κλειστές δομές – Στον αέρα ο διάλογος με τους νησιώτες - THETIMES.GR\nΔιατηρεί τη σκληρή στάση της για το προσφυγικό η κυβέρνηση, η οποία δεν κάνει πίσω στο θέμα της επίταξης χώρων και τη δημιουργία των κλειστών δομών στα νησιά, με τον διάλογο με τους νησιώτες, υπό αυτές τις συνθήκες, να παραμένει μετέωρος.\nΣε ερώτηση για το μεταναστευτικό και το πώς θα προχωρήσει η κυβέρνηση αν η τοπική αυτοδιοίκηση σκληρύνει τη στάση της ο κ. Πέτσας τόνισε ότι «η δήλωση του κ. Μουτζούρη δείχνει ότι δεν σκληραίνει τη στάση της» και επανέλαβε την αποφασιστικότητα της κυβέρνησης να προχωρήσει στο σχεδιασμό.\nΚαμία πρόταση από τις τοπικές αρχές μέχρι τώρα\nΑπό πλευράς του το υπουργείο δηλώνει ανοιχτό στο διάλογο με τις τοπικές κοινωνίες των νησιών.\nΩστόσο, όπως τονίζουν και κυβερνητικές πηγές του υπουργείου Μετανάστευσης και Ασύλου, μέχρι σήμερα δεν έχουν υποβληθεί από τις τοπικές αρχές προτάσεις για νέους χώρους ή για τον καθορισμό συνάντησης με τον υπουργό.\n«Είμαστε ανοιχτοί στο διάλογο με τις τοπικές κοινωνίες και περιμένουμε τις προτάσεις τους», δηλώνουν οι ίδιες πηγές και διευκρινίζουν ότι υπάρχουν δίαυλοι επικοινωνίας του υπουργείου με την τοπική αυτοδιοίκηση των νησιών πρώτης γραμμής.\nΩστόσο, μέχρι τώρα «δεν έχουν γίνει προτάσεις», την ώρα που «τα περιθώρια στενεύουν», προσθέτουν.\nΣε διάλογο από μηδενική βάση επιμένει ο Μουτζούρης\nΑνοιχτός σε διάλογο, αλλά από μηδενική βάση εμφανίστηκε ο Περιφερειάρχης Βορείου Αιγαίου, Κώστας Μουτζούρης, ο οποίος βρέθηκε στις Βρυξέλλες όπου παρέδωσε τα αποτελέσματα της έρευνας που διεξήγαγε η Κapa Research για λογαριασμό της Περιφέρειας και αφορά τη γνώμη των πολιτών αναφορικά με τις επιπτώσεις του προσφυγικού στους κατοίκους των νησιών.\n«Με τον κ. Μηταράκη μπορεί να τα πηγαίνουμε καλά κοινωνικώς, αλλά εξακολουθεί την κυβερνητική πολιτική, η οποία με βρίσκει κάθετα αντίθετο, ασχέτως ιδεολογικής συνάφειας και συνέχειας. Εγώ έχω εκλεγεί από τον λαό του Βορείου Αιγαίου με πολλές χιλιάδες ψήφων και οφείλω να τον εκπροσωπήσω επάξια, ειδικά σε ό,τι αφορά την υπεράσπιση και προάσπιση των συμφερόντων των νησιών μας θα είμαι αμείλικτος», τόνισε μιλώντας στο «Νησί».\nΣε σχέση με το «διάλειμμα» της επίταξης και τη διορία που έδωσε ο υπουργός Μετανάστευσης, ο κ. Μουτζούρης σχολίασε ότι υπήρξε ενδοκυβερνητική σύγκρουση και άλλαξε η στάση του κ. Μηταράκη. «Δεν είναι δυνατόν εμείς να προτείνουμε θέσεις για δομές. Εμείς θα υποβάλλουμε ασφαλιστικά μέτρα κατά της επίταξης».\nΣε σχέση με τη συνάντηση με τον υπουργό, ανέφερε ότι το τηλέφωνό του είναι ανοιχτό αν γίνει διάλογος σε μηδενική βάση και όχι για υπόδειξη θέσεων.\nΤην Πέμπτη το μεσημέρι ο Περιφερειάρχης θα βρεθεί με τους επικεφαλής των περιφερειακών παρατάξεων για να τους ενημερώσει.\nΕμμένει στο ψήφισμα της Περιφέρειας Βορείου Αιγαίου για καμία νέα δομή και άμεση αποσυμφόρηση.\nΣυστάσεις Σχοινά για «υπευθυνότητα και σύνεση»\nΑπό πλευράς Ευρωπαϊκής Επιτροπής ο αρμόδιος για την Προώθηση του Ευρωπαϊκού Τρόπου Ζωής, Μαργαρίτης Σχοινάς, ζήτησε «υπευθυνότητα και σύνεση στη διαχείριση του προσφυγικού-μεταναστευτικού».\nΣε άλλο tweet, με αφορμή την εν λόγω συνάντηση στις Βρυξέλλες, ο κ. Σχοινάς σημείωσε ότι «με τους Έλληνες περιφερειάρχες είχαμε αναλυτική συζήτηση για τη Μετανάστευση και το Άσυλο, τη δίκαιη μετάβαση στη Πράσινη Ευρώπη και τις προκλήσεις της ψηφιοποίησης». «Οι Περιφέρειες είναι ζωντανά αναπτυξιακά κύτταρα της χώρας και η Ευρωπαϊκή Επιτροπή θα είναι δίπλα τους», κατέληξε.\nΚουμουτσάκος: Περισσότερη αλληλεγγύη από την ΕΕ\n«Είμαστε ευγνώμονες προς την Ευρωπαϊκή Ένωση για τους πόρους που μας στέλνει για την κατασκευή των κέντρων, αλλά δεν είναι μόνον αυτό που επιθυμούμε. Θέλουμε περισσότερη αλληλεγγύη επί τόπου» δηλώνει στη γαλλική εφημερίδα «Le Figaro» ο αναπληρωτής υπουργός Μετανάστευσης και Ασύλου, Γιώργος Κουμουτσάκος.\nΌπως σημειώνει, «πρέπει αυτό το βάρος που πλήττει τις χώρες της πρώτης γραμμής να κατανέμεται με ισότιμο τρόπο σε όλα τα μέλη της Ένωσης. Ελπίζω το αίτημα αυτό να εισακουσθεί στο Ευρωπαϊκό Συμβούλιο σύντομα».\nΓια το πλωτό φράγμα, τέλος, επισημαίνει πως είναι ένα πιλοτικό πρόγραμμα, «που θα δοκιμάσουμε κοντά στην Αθήνα, για να αξιολογήσουμε εάν θα μας βοηθήσει να περιορίσουμε τις μεταναστευτικές ροές».


«Η πρόληψη σώζει και τις επιχειρήσεις» -\n«Η πρόληψη σώζει και τις επιχειρήσεις»\n09/05/2018 | 11:40\nΆρθρο του Προέδρου του Επαγγελματικού Επιμελητηρίου Αθηνών κ. Γιάννη Χατζηθεοδοσίου στην εφημερίδα "Έθνος της Κυριακής", της 6ης Μαΐου 2018.\nΈνα σκληρό μάθημα που έχουμε αποκομίσει όσοι κινούμαστε στην αγορά, είναι ότι πάρα πολλές επιχειρηματικές δραστηριότητες αυτά τα χρόνια της κρίσης δεν απέφυγαν το «λουκέτο» επειδή δεν υπήρξαν σωστή διάγνωση και έγκαιρη αξιολόγηση των κινδύνων και έτσι χάθηκε πολύτιμος χρόνος. Και δυστυχώς, σε συνθήκες έκτακτης ανάγκης, αρκετές φορές δεν υπάρχει «θεραπεία». Οπότε, με δεδομένο και το γνωστό σκεπτικό του ιατρικού κόσμου ότι «η πρόληψη σώζει», στο Επαγγελματικό Επιμελητήριο Αθηνών εστιάσαμε στο να προλαμβάνουμε δύσκολες καταστάσεις έτσι ώστε να αυξήσουμε τις πιθανότητες διάσωσης των επιχειρήσεων μας. Γι΄αυτό ακριβώς, σε συνεργασία και με την ΓΣΕΒΕΕ, αποφασίσαμε να ξεκινήσουμε την εφαρμογή του Προγράμματος Early Warning Europe.\nΠρόκειται για ένα πρωτοποριακό πρόγραμμα που ευελπιστούμε ότι θα αλλάξει σημαντικά τον τρόπο αντιμετώπισης της επιχειρηματικότητας από την Πολιτεία και την Κοινωνία και -το κυριότερο- θα δώσει προοπτική σε επιχειρήσεις που είναι πιθανόν στο άμεσο μέλλον να αντιμετωπίσουν δισεπίλυτα προβλήματα. Δηλαδή προσπαθούμε να προλάβουμε και όχι να «θεραπεύσουμε».\nΩς Επιμελητήριο αναλαμβάνουμε την υποχρέωση να προσφέρουμε δωρεάν υποστήριξη μέσω του προγράμματος σε 480 επιχειρήσεις. Δηλαδή αυτές οι επιχειρήσεις θα λάβουν εντελώς δωρεάν μια εξαιρετικά επαγγελματική υποστήριξη, διάγνωση της υφιστάμενης κατάστασης στη δραστηριότητα τους και συμβουλές από ειδικούς –ανάλογα πάντα με τους κινδύνους που θα εντοπιστούν. Έτσι, θα μπορούν να προχωρήσουν στο μέλλον σε πιο υγιή βάση. Εδώ θα πρέπει να προσθέσω ότι όλη αυτή η διαδικασία προβλέπει απόλυτη εχεμύθεια, δεν υπάρχει δηλαδή περίπτωση να δημοσιοποιηθούν στοιχεία των επιχειρήσεων που θα συμμετάσχουν στο πρόγραμμα.\nΟι προϋποθέσεις συμμετοχής είναι απλές. Η επιχείρηση πρέπει να λειτουργεί νόμιμα πάνω από 3 χρόνια, να μην ανήκει σε δίκτυο franchise, να απασχολεί έως 50 άτομα προσωπικό, να δραστηριοποιείται στην Αττική με οποιοδήποτε αντικείμενο δραστηριότητας (ΚΑΔ) και νομική μορφή.\nΌπως ανέφερα και πιο πάνω, η συμμετοχή της επιχείρησης δεν γίνεται γνωστή σε κανέναν εκτός από την οργανωτική ομάδα του Προγράμματος και τους Μέντορες που θα επιλεχθούν να παράσχουν συμβουλές.\nΓενικότερα, πληροφορίες του Προγράμματος αλλά και αιτήσεις συμμετοχής βρίσκονται στο http://www.earlywarning.eea.gr/\nΗ συγκεκριμένη πρωτοβουλία εντάσσεται σε μία σειρά από δράσεις που έχει αναλάβει το Επαγγελματικό Επιμελητήριο Αθηνών, με προφανή στόχο τη στήριξη της επιχειρηματικής κοινότητας και την ενίσχυση της μεγάλης προσπάθειας για τη χάραξη μίας αναπτυξιακής πορείας. Βαθιά πεποίθησ;h μας είναι ότι η ανάκαμψη μπορεί να έρθει μόνο μέσα από την πρόοδο των ελληνικών επιχειρήσεων και κυρίως των μικρομεσαίων. Αυτές είναι η «ατμομηχανή» της οικονομίας μας, αυτές οφείλουμε να προστατεύσουμε, να εξελίξουμε, να αναβαθμίσουμε, σε αυτές οφείλουμε να επενδύσουμε. Ισχυρή επιχειρηματικότητα σημαίνει και ισχυρή οικονομία, κάτι που είναι επιτακτική ανάγκη να επιτευχθεί προκειμένου να αφήσουμε οριστικά πίσω μας την κρίση. Με τα λόγια δεν αντιμετωπίζεται η κατάσταση που βιώνουμε τα τελευταία χρόνια. Χρειάζονται πράξεις και στοχευμένες δράσεις για το ποθητό αποτέλεσμα και το Πρόγραμμα Early Warning είναι σίγουρα μία από αυτές.\nTags: Επιχειρηματικότητα, ΜΙΚΡΟΜΕΣΑΙΕΣ ΕΠΙΧΕΙΡΗΣΕΙΣ, Πρόεδρος ΕΕΑ Το άρθρο έχει αναγνωσθεί 1180 φορές\nΕπιπτώσεις μεταρρυθμίσεων στην επιχειρηματικότητα έξι πόλεων\nΕτοιμάζεται νομοσχέδιο με αλλαγές στο ΓΕΜΗ\nΟ Α' Αντιπρόεδρος του ΕΕΑ Ν. Γρέντζελος στα parapolitika.gr\nΣτο Δ.Σ. του ΕΕΑ σήμερα ο Στ. Πιτσιόρλας\nΕνισχύσεις 100 εκατ. ευρώ σε μικρομεσαίες επιχειρήσεις\nΒΕΘ: Λουκέτο σε πάνω από μία βιοτεχνίες την ημέρα


Bidadari Waterfall (Sentul, Ινδονησία) - Κριτικές - TripAdvisor\nSentul: Bed and Breakfast\nSentul: Αεροπορικά εισιτήρια\nSentul: Όλα τα ξενοδοχεία\nSentul: Προσφορές ξενοδοχείων\nSentul: Ξενοδοχεία τελευταίας στιγμής\nSentul: Ξενοδοχεία για επαγγελματικά ταξίδια\nSentul: Ρομαντικά ξενοδοχεία\nSentul: Θέρετρα σπα\nSentul: Οικογενειακά ξενοδοχεία\nΞενοδοχεία 4 αστέρων: Sentul\nΞενοδοχεία 3 αστέρων: Sentul\nSentul ξενοδοχεία με πισίνα\nΞενοδοχεία κοντά σε: Bidadari Waterfall\nΞενοδοχεία κοντά σε: JungleLand Adventure Theme Park\nΞενοδοχεία κοντά σε: Kalimata Waterfall\nΞενοδοχεία κοντά σε: Garuda Farm\nSentul: Όλα τα εστιατόρια\nBidadari Waterfall: Εστιατόρια στην περιοχή\nSentul: Όλες οι δραστηριότητες\nΔραστηριότητες κοντά σε: Bidadari Waterfall\nBidadari Waterfall, Sentul - Κριτικές\nΝο 7 από 11 δραστηριότητες - Sentul\nΩραίο σημείο για μια σύντομη απόδραση\nCurug Bidarari βρίσκεται στην πόλη Bogor, West Java. Μπορεί να είναι μια επιλογή για σύντομη απόδραση από την Τζακάρτα. Μπορείτε να κάνετε γρήγορη διαδρομή και έξοδο σε Sentul Selatan. Διαρκεί περίπου 30-45 λεπτά από την έξοδο. Ο δρόμος είναι λίγο δύσκολος. Οι εγκαταστάσεις είναι αρκετά...καλό. Χώρος στάθμευσης (με επιπλέον χρέωση) χώρο, το φαγητό και οι τουαλέτες είναι διαθέσιμα. Η θέα είναι ωραίο. Φρέσκο αέρα. Και μπορείτε να κολυμπήσετε και κοντά στο Curug. Ωραίο για σύντομη απόδραση...Περισσότερα\nΌχι καλά Maintenence\nΟ καταρράκτης και αυτό είναι ένα καλό σημείο για να δείτε, η πισίνα για τα παιδιά είναι τακτοποιημένο και όλα γύρω από το σημείο ρύθμισης είναι κάτω του μετρίου ...\nΉταν πολύ ωραίο, όχι όμως τώρα\nΉρθα για πρώτη φορά εδώ στο Δεκεμβρίου 2014, ήταν πραγματικά διασκεδαστικό. Θα μπορούσαμε να κάνουμε πικνίκ με την οικογένεια. Αλλά τον περασμένο μήνα που ήρθα εδώ, το μέρος ήταν τόσο χάλια. Τόσα πολλά άτομα ζήτησαν χρήματα πριν από την είσοδο στην κύρια είσοδο. Και έπρεπε...να προσθέσουμε επιπλέον χρήματα για να αποκτήσετε υψηλότερη θέση στάθμευσης, ήταν δωρεάν. Δεν θέλω να πάω εκεί πια!Περισσότερα\nΗ θέση είναι καλή διαχείριση σε αντίθεση με τον καταρράκτη του κοινού στην Ινδονησία. Ο δρόμος για να φτάσεις εκεί είναι σε καλή κατάσταση, δεν χρειάζεται κάτι σαν όχημα 4x4 και ο χώρος στάθμευσης αυτοκινήτων είναι ακριβώς μπροστά από το ξενοδοχείο. Η απόσταση με τα...πόδια τρόπος για κάποιο λόγο θα πρέπει να πάρετε την προσοχή καθώς ορισμένα ασφάλειας στάθμευσης αεροσκαφών ενδέχεται να χρειαστεί να αναφερθούν, η μη ολισθηρό στρώμα γύρω από την πισίνα θα είναι επίσης πολύ καλή. Εάν αυτό είναι το "ωμό" και στη συνέχεια θα ήθελα να καταλάβω αν όλα αυτά τα στοιχεία είναι ανεπαρκής αλλά αυτό είναι η διαχείριση του ξενοδοχείου στο γνωστό και πολλές οικογένειες με μικρά παιδιά που έρχονται για να διασκεδάσετε. Οι ενήλικες δεν θα αποτελέσει ζήτημα αλλά αυτά τα μικρά παιδιά ενδέχεται να είναι τόσο επίπεδο ασφάλειας, θα πρέπει να αναβαθμιστούν. Μην με παρεξηγείτε, αυτό το ξενοδοχείο είναι πολύ ασφαλές να επισκεφτούν με μικρά παιδιά σε σύγκριση με άλλες καταρράκτη, αλλά όταν πρόκειται για την ασφάλεια είναι κάτι που δεν μπορείτε να πάτε με πήγε.Περισσότερα\nΛάβετε γρήγορα απαντήσεις από το προσωπικό του Bidadari Waterfall και από προηγούμενους επισκέπτες.\nΣπα θερμών πηγών, Μονοπάτια πεζοπορίας, Εθνικά πάρκα


Perfection Naturelle Mango 400 ml Από Perfection Naturelle\nΣαμπουάν επαγγελματικής συμπύκνωσης για σκύλους με λιπαρό τρίχωμα, κατάλληλο για όλες τις φυλές. Σαμπουάν επαγγελματικής συμπύκνωσης Perfection Naturelle – LUXURY με αναλογία αραίωσης 16:1 Προηγμένης σύνθεσης με Αλόη και μικροσφαιρίδια Βιταμίνης Ε. Η σειρά αποτελείται από 6 εξειδικευμένα προϊόντα που το κάθε ένα προσφέρει λύση στις διαφορετικές ανάγκες των σκύλων. Η ειδικά μελετημένη σύνθεση του είναι προσαρμοσμένη ώστε να αφαιρεί τη δύσκολη βρωμιά και την ταγκή οσμή ενισχύοντας και φροντίζοντας την τρίχα. Όλη η σειρά περιέχει παράλληλα μαλακτική κρέμα και ισορροπημένο Ph, ενώ είναι ασφαλή μη ερεθιστικά και παράγονται χωρίς αλάτι, parabens, παράγωγα πετρελαίου και φορμαλδεΰδη


«Κλείδωσε» η συνάντηση Δένδια – Τσαβούσογλου: Στην Αθήνα στις 31 Μαΐου ο τούρκος ΥΠΕΞ - OlaDeka\nΜε ανακοίνωσή του το ελληνικό υπουργείο Εξωτερικών επιβεβαίωσε τις διαρροές από τα ΜΜΕ της γείτονος, αναφορικά με την επικείμενη επίσκεψή του στην Ελλάδα.\nΑρχική » Ελλάδα » «Κλείδωσε» η συνάντηση Δένδια – Τσαβούσογλου: Στην Αθήνα στις 31 Μαΐου ο τούρκος ΥΠΕΞ\n26 Μαΐου 2021 28 Μαΐου 2021 Mr. Blog Ελλάδα,Κόσμος\nΚλείδωσε η συνάντηση του τούρκου υπουργού Εξωτερικών Μεβλούτ Τσαβούσογλου με τον έλληνα υπουργό Νίκο Δένδια στην Αθήνα.\nΟ Τούρκος ΥΠΕΞ αναμένεται νωρίτερα την Κυριακή να πραγματοποιήσει ιδιωτική επίσκεψη στη Θράκη.\nΣυνάντηση με Μητσοτάκη;\nΟ πρωθυπουργός, Κυριάκος Μητσοτάκης, από την πλευρά του δήλωσε πως έχει όλη την καλή διάθεση να συναντηθεί μαζί του, όπως συναντήθηκε ο Ρετζέπ Ταγίπ Ερντογάν με τον Νίκο Δένδια κατά την επίσκεψή του στην Τουρκία.\nΩστόσο, δεν έχει επιβεβαιωθεί εάν η συνάντηση θα γίνει στα Χανιά όπως ήθελαν τελευταία δημοσιεύματα.\nΔιπλωματικές πηγές: Γιατί η Αθήνα είναι επιφυλακτική στο “άνοιγμα” της Άγκυρας για διάλογο\nΠρωτοφανής καβγάς Δένδια – Τσαβούσογλου on camera – Οι κοινές δηλώσεις τους\nΔΕΝΔΙΑΣ ΤΟΥΡΚΙΑ ΤΣΑΒΟΥΣΟΓΛΟΥ\nΤα εξεταστικά κέντρα για τις Πανελλήνιες εξετάσεις 2021 στην Π.Ε. Καστοριάς


Τσάμπιονς Λιγκ: Στους ημιτελικούς Ρεάλ και Γιουβέντους | Η ΚΑΘΗΜΕΡΙΝΗ\nΤσάμπιονς Λιγκ: Στους ημιτελικούς Ρεάλ και Γιουβέντους\nΟ Ερνάντεζ σημείωσε το «χρυσό» γκολ για τη Ρεάλ, στο μαδριλένικο ντέρμπι με την Ατλέτικο.\n23 Απριλίου, 2015 23.04.2015 • 07:29\nΗ Ρεάλ Μαδρίτης και η Γιουβέντους σφράγισαν χθες τα δύο τελευταία εισιτήρια που οδηγούν στον ημιτελικό του Τσάμπιονς Λιγκ. Τα ζευγάρια της τετράδας θα προκύψουν από την κλήρωση που θα διενεργηθεί αύριο.\nΣτο «Σαντιάγκο Μπερναμπέου», ο Ρονάλντο και η παρέα του είχαν μπλοκαριστεί για το μεγαλύτερο διάστημα της ρεβάνς, εξαιτίας της άμυνας της Ατλέτικο Μαδρίτης. Μάλιστα, καθώς η «κλεψύδρα» άδειαζε, αυξάνονταν οι πιθανότητες να οδηγηθούν οι δύο ομάδες σε παράταση, αφού το πρώτο παιχνίδι είχε λήξει ισόπαλο χωρίς σκορ. Ωστόσο, η αποβολή του Αρντά Τουράν στο 76’ με δεύτερη κίτρινη έδωσε το δυνατότητα στη Ρεάλ να αυξήσει την πίεση και να φθάσει στη νίκη με 1-0, χάρη στο «χρυσό» γκολ του Ερνάντεζ στο 88’.\nΡΕAΛ: Κασίγιας, Καρβαχάλ, Βαράν, Ράμος, Κοεντράο (91’ Αρμπελόα), Χάμες Ροντρίγκεζ, Πέπε, Κροος, Ισκο (93’ Ιγιαραμέντι), Ερνάντεζ (92’ Χεσέ), Ρονάλντο.\nΑΤΛΕΤΙΚΟ: Ομπλακ, Χουανφράν, Μιράντα, Γοδίν, Γκάμεθ, Αρντά Τουράν, Τιάγκο (86’ Χιμένεθ), Κόκε, Σαούλ (46’ Γκάμπι), Μάντζουκιτς, Γκρίζμαν (65’ Ραούλ Γκαρσία).\nΣτο Πριγκιπάτο, η Μονακό ήταν ανώτερη της Γιουβέντους. Ωστόσο, αν και κατέβαλε μεγάλη προσπάθεια, δεν κατάφερε να «βραχυκυκλώσει» την εξαιρετική αμυντική λειτουργία της «μεγάλης κυρίας» και έτσι ο αγώνας έληξε 0-0. Χάρη στη νίκη της με 1-0 στο Τορίνο, η ομάδα του ιταλικού Βορρά προκρίθηκε στον ημιτελικό για πρώτη φορά μετά το 2003.\nΜΟΝΑΚΟ: Σούμπασιτς, Ράτζι, Αμπντενούρ, Κουρζαβά, Φαμπίνιο, Τουλαλάν (46’ Μπερμπάντοφ), Ζοάο Μουτίνιο, Κοντογκμπιά, Καράσκο (87’ Καρβάλιο), Σίλβα, Μαρσιάλ (76’ Ζερμέν).\nΓΙΟΥΒΕΝΤΟΥΣ: Μπουφόν, Μπαρτζάλι, Μπονούτσι, Κιελίνι, Λιχτστάινερ, Εβρά (90’ Παντοΐν), Πίρλο, Μαρκίζιο, Βιδάλ (77’ Περέιρα), Τέβες, Μοράτα (69’ Γιορέντινα).\nΟσο ακατανόητο κι αν μοιάζει για τα δικά μας οπαδικά ήθη, πάνω από 300 οπαδοί της Πόρτο περίμεναν την αποστολή της ομάδας στο αεροδρόμιο της πόλης για να την υποδεχθούν μετά τον αποκλεισμό από την Μπάγερν (με σκορ 6-1 στη ρεβάνς). Οι φίλοι των «Δράκων» ήθελαν να ευχαριστήσουν τους παίκτες για το ταξίδι έως και τα προημιτελικά του Τσάμπιονς Λιγκ, αλλά και να τους παροτρύνουν για νίκη στο επικείμενο ντέρμπι με την Μπενφίκα.\nΣτο Μόναχο, η Μπάγερν δέχθηκε μέσα σε μία ημέρα 271.000 αιτήματα για ένα από τα 70.000 εισιτήρια του ημιτελικού, που θα δώσει στο Βερολίνο.\nΤσάμπιονς Λιγκ: Καταιγιστική η Μπάγερν Μονάχου\nΑποψη: Μία από τα ίδια\nΑνοιχτή και σήμερα η πόρτα του ανακριτή\nΧωρίζουν το καλοκαίρι οι δρόμοι του Κλοπ με την Ντόρτμουντ\nΑποστολή τίτλου στην Κομοτηνή


Ο έρωτας του Ελληνα με τα μεταχειρισμένα diesel - carwall.gr\nΟ έρωτας του Ελληνα με τα μεταχειρισμένα diesel\nOι Ελληνες αγοράζουν πλέον μεταχειρισμένα πετρελαιοκίνητα Ι.Χ. συνειδητοποιημένα, με ορθολογικά κριτήρια και με βάση τις πραγματικές ανάγκες τους.\nΗ απελευθέρωση της πετρελαιοκίνησης τον Νοέμβριο του 2011 στις ευρύτερες περιοχές της Αθήνας και της Θεσσαλονίκης προκάλεσε ένα κύμα υστερίας υπέρ των μοντέλων diesel, καινούριων και μεταχειρισμένων. Τα πράγματα άλλαξαν σταδιακά και τώρα πλέον ο μέσος Ελληνας υποψήφιος αγοραστής έχει γίνει πιο συνειδητοποιημένος και η τελική επιλογή του βασίζεται σε ορθολογικά κριτήρια.\nΕτσι υπολογίζει με ακρίβεια, αν τον συμφέρει προσωπικά να αγοράσει ένα μεταχειρισμένο αυτοκίνητο βενζίνης ή πετρελαίου και όχι άκριτα, όπως γινόταν μέχρι πρόσφατα.\nΕιδικά για τα ντιζελοκίνητα μοντέλα από δεύτερο χέρι μπορούμε να πούμε, ότι οι χρήστες της ιστοσελίδας μας ενδιαφέρονται κατά πρώτο λόγο για αυτοκίνητα σαν καινούρια, δηλαδή σε άριστη κατάσταση και με τις συγκεκριμένες προδιαγραφές.\n1. Να είναι ηλικίας έως το πολύ τεσσάρων ετών. Τα παλαιότερα τα φοβάται ο υποψήφιος αγοραστής, τα καινούρια κοστίζουν αρκετά ακριβότερα.\n2. Να έχουν διανύσει έναν λογικό αριθμό χιλιομέτρων ανάλογα με την ηλικία τους. Δηλαδή να μην έχει κάνει το υποψήφιο προς αγορά μοντέλο πολλές δεκάδες χιλιάδες χιλιόμετρα τον χρόνο, αλλά ούτε και ελάχιστα χιλιόμετρα, γιατί μπαίνει ο πελάτης σε υποψίες.\n3. Να προσφέρεται το μεταχειρισμένο πετρελαιοκίνητο μοντέλο σε παραπλήσια τιμή με εκείνη ενός αντίστοιχου καινούριου βενζίνης, ώστε να εξοικονομεί από την πρώτη στιγμή χρήματα λόγω του χαμηλότερου κόστους χρήσης και συντήρησης των κινητήρων diesel.\n4. Να έχει ο αγοραστής του μεταχειρισμένου ντιζελοκίνητου οχήματος σημαντικό οικονομικό όφελος σε σύγκριση με την απόκτηση του ίδιου μοντέλου ως καινούριο.\n5. Να γνωρίζει, ότι το νέο του μεταχειρισμένο Ι.Χ. θα διατηρήσει για αρκετά χρόνια μία υψηλή μεταπωλητική αξία, λόγω της αυξημένης ζήτησης που υπάρχει στην αγορά για με αυτοκίνητα diesel από δεύτερο χέρι.\nΠαρακάτω σας παραθέτουμε ενδεικτικά παραδείγματα μεταχειρισμένων αυτοκινήτων, από αγγελίες που έχουν καταχωρηθεί στην ιστοσελίδα μας:\nSuzuki Sx4 S CROSS 4x2 GL DIESEL 3/2014\nFiat 500 5/2015\nHyundai I20 DIESEL 2 SERVICE ΔΩΡΕΑΝ 12/2014\nNissan Qashqai 6/2014\nPeugeot 208 ACTIVE 1.4 HDI 70HP 7/2015\nCitroen C3 DIESEL FACE LIFT AΠΟΣΥΡΣΗ ΕΓΓ 3/2015\nAlfa-Romeo Mito Alfa Romeo Mito 1.3 diesel 85HP DISTINCTI 3/2016\nDacia Duster SPORTIVE 4X4 6/2016\nRenault Clio expression ΕΥΚΑΙΡΙΑ 9/2016\nHyundai I30 DSL GL Comfort 90hp 1.4 1/2014\nFiat Panda DIESEL LOUNGE ΑΠΟΣΥΡΣΗ ΕΓΓΥΗΣΗ 1/2013\nRenault Clio 6/2014\nSkoda Rapid SPACEBACK 1.6 TDI 2/2015\nCitroen C3 5απλη εγγυηση- trend 1/2015\nRenault Captur 5/2016\nOpel Corsa Ελληνικό από ιδιώτη. Άριστη Κατάσταση 4/2015\nVolkswagen Golf - 5πλη ΕΓΓΥΗΣΗ - DIESEL VARIANT 6/2016\nFiat 500 1.3 DIESEL 4/2016\nFord Mondeo - 5απλη ΕΓΓΥΗΣΗ - DIESEL TITANIUM PLUS 4/2015


Paramythia-online Η πόλη της Παραμυθιάς - Σε 48ωρη απεργια ο Σύλλογος Εργαζομένων ΟΤΑ\nΣε 48ωρη απεργια ο Σύλλογος Εργαζομένων ΟΤΑ\nΔευτέρα, 22 Μάιος 2017 07:38\nΟ Σύλλογος Εργαζομένων ΟΤΑ Ν Θεσπρωτίας καλεί όλους τους συναδέλφους σε ΓΕΝΙΚΟ ΞΕΣΗΚΩΜΟ! Να μην πάει ώρα χαμένη! Στις 22 και 23 του ΜΑΗ να νεκρώσουν όλοι οι χώροι δουλειάς!\nΣυγκυβέρνηση ΣΥΡΙΖΑ-ΑΝΕΛ, ΕΕ, ΔΝΤ μειώνουν για ακόμα μια φορά τους μισθούς και τις συντάξεις μέσα από τη κατακρεούργηση του αφορολογήτου και τη περικοπή της προσωπικής διαφοράς. Χάνουμε 1 μισθό και δύο συντάξεις! Κρατούν στο ακέραιο το σύνολο της αντεργατικής νομοθεσίας για τις συλλογικές συμβάσεις και τα εργασιακά δικαιώματα και τις επεκτείνουν! Ιδιωτικοποιούν ενέργεια, νερό, μεταφορές! Τα τιμολόγια θα πάρουν φωτιά! Απελευθερώνουν πλειστηριασμούς, κατασχέσεις! Βάζουν νέα εμπόδια στα συνδικαλιστικά δικαιώματα, στην οργάνωση του αγώνα, στην απεργία! Θέλουν να μην μπορούμε να αποφασίζουμε μια κινητοποίηση! Είναι αδίστακτοι! Ανακοίνωσαν την κατάργηση της Κυριακάτικης αργίας που θεμελιώθηκε στο αίμα των αγώνων των εργατών την μέρα της πρωτομαγιάς!\nΤα μέτρα που ψηφίστηκαν είναι το 4ο ΜΝΗΜΟΝΙΟ! Από την αγριότητα τους δεν γλυτώνει κανείς! Καμιά αυταπάτη! Δεν έχουν τσίπα! Τα αντίμετρα που ανακοινώνουν είναι φορολογικές μειώσεις για τις επιχειρήσεις! Αποδοχή ότι η ακραία φτώχια θα ξεπεράσει κάθε όριο! ΤΑΞΙΚΑ ΤΑ ΜΕΤΡΑ ΤΑΞΙΚΗ ΚΑΙ Η ΠΑΛΗ ΠΑΜΕ ΓΙΑ ΑΝΑΤΡΟΠΗ ΚΑΙ ΚΟΙΝΩΝΙΑ ΑΛΛΗ.\nΣτον κλάδο μας είναι αποφασισμένοι να προχωρήσουν σε απολύσεις με την αξιολόγηση και τη κινητικότητα. Η πλειοψηφία των δημοτικών αρχών συνεχίζει να βάζει πλάτη στην υλοποίηση της αντεργατικής – αντιλαϊκής πολιτικής. Αυτό έκανε όλα τα χρόνια με όλες τις κυβερνήσεις, το ίδιο κάνει και τώρα. Μαζί κατάργησαν τη Μόνιμη και Σταθερή Εργασία και την αντικατέστησαν με τα προγράμματα της φτώχιας και της μιζέριας των 495 ευρώ. Μαζί κατάντησαν τη Τοπική Διοίκηση φοροεισπρακτική μηχανή λεηλάτησης του λαϊκού εισοδήματος. Σήμερα μαζί απολύουν 15.000 συναδέλφους συμβασιούχους! Να σημάνει συναγερμός στα αμαξοστάσια!\nΑν απολυθούν οι συνάδελφοι η ιδιωτικοποίηση της καθαριότητας είναι προ των πυλών! Κανένας μόνος του! Δίνουμε τη μάχη όλοι μαζί οι εργαζόμενοι ανεξάρτητα από σχέση εργασίας για το δικαίωμά μας στη μόνιμη και σταθερή δουλειά! Καμιά εμπιστοσύνη στις εργοδοτικές - κυβερνητικές πλειοψηφίες της ΠΟΕ ΟΤΑ και της ΑΔΕΔΥ! Σπέρνουν τη μοιρολατρία, την απογοήτευση, τον συμβιβασμό! Δεν ξεχνάμε τα συλλαλητήρια στήριξης της κυβέρνησης! Δικό τους δημιούργημα είναι η αξιολόγηση και η στοχοθεσία! Έχουν το θράσος να μιλάνε για αγώνες αυτοί που μας διασπούν, διαχωρίζουν τους εργαζόμενους ανάλογα με τη σχέση εργασίας όπως και οι εργοδότες!\nΕΡΓΑΤΙΑ ΜΠΡΟΣΤΑ ΤΩΡΑ ΜΙΑ ΓΡΟΘΙΑ ΓΚΡΕΜΙΣΕ ΜΝΗΜΟΝΙΑ ΚΑΙ ΑΦΕΝΤΙΚΑ! Μπορούμε και πρέπει να τους σταματήσουμε! Έχουμε υποχρέωση σε εμάς και τα παιδιά μας! Δεν είναι ανίκητοι! Αν δεν αντισταθούμε θα φέρουν και άλλα μέτρα! Δεν έχουν τη συναίνεση μας! Να απαιτήσουμε να μας δώσουν πίσω ότι μας πήραν κατά τη διάρκεια της κρίσης! Να ενώσουμε τη φωνή μας, τη δύναμη μας με τους ανέργους, τους αυτοαπασχολούμενους, τους αγρότες, τους φοιτητές, τους μαθητές! Να μην τους αφήσουμε να πάρουν ανάσα! Κάθε μέρα, κάθε στιγμή να μας βλέπουν μπροστά τους! Όλοι στους δρόμους! Δίνουμε τη μάχη οργανωμένοι στο σωματείο μας - Πιο δυνατά στους αγώνες - Δε σκύβουμε το κεφάλι. Παλεύουμε για να προασπίσουμε τη ζωή μας, τη ζωή των παιδιών μας, της εργατικής - λαϊκής οικογένειας, να ανατρέψουμε τις αντεργατικές αντιλαϊκές πολιτικές, για την ανάκτηση των απωλειών, για την ικανοποίηση των σύγχρονων αναγκών μας.\nΓια το Δ.Σ. του Συλλόγου Εργαζομένων Ο.Τ.Α. Ν. Θεσπρωτίας\nΟ Πρόεδρος ΥΦΑΝΤΗΣ ΣΠΥΡΙΔΩΝ\nΟ Γενικός Γραμματέας ΜΑΛΑΓΚΑΡΑΣ ΣΤΕΡΓΙΟΣ


Εθελοντική Δασοπροστασία Νοτίου Υμηττού - ΕΔΝΥ | Προηγούμενες Δράσεις 2014\nΚαταχωρήθηκε: Δευτέρα, 15 Δεκεμβρίου 2014\nΕθελοντική Αναδάσωση στον Νότιο Υμηττό.\nΚυριακή, 14 Δεκεμβρίου 2014.\nΔιοικητικά όρια μεταξύ Γλυφάδας και Βούλας, σε υψόμετρο περί τα 450μ.\nΛίγο πριν τις γιορτές κι ενώ κάποιοι έκαναν τα πρώτα Χριστουγεννιάτικα ψώνια τους η Ε.Δ.Ν.Υ. έκανε ένα ακόμη «δώρο ζωής» στο βουνό «μας». Με 22 συμμετέχοντες πραγματοποιήσαμε εθελοντική σποροφύτευση βελανιδιάς και δενδροφύτευση στον Νότιο Υμηττό. Ξεκινώντας από τη Βούλα, ακολούθησε ένας εύκολος περίπατος 20 λεπτών που μας ανέβασε ψηλά, στα διοικητικά όρια ανάμεσα σε Γλυφάδα και Βούλα, όπου εκμεταλλευόμενοι τον εξαιρετικό καιρό κάναμε το καλό με κέφι, απολαμβάνοντας την υπέροχη θέα και ανακαλύπτοντας πως θα μπορούσε να είναι η πλαγιά πάνω από τη Γλυφάδα. Το έργο της Ε.Δ.Ν.Υ. στον Νότιο Υμηττό συνεχίζεται και με τη συμβολή όλων ο Νότιος Υμηττός θα ξαναγίνει ένα πράσινο, ζωντανό βουνό. Καλές γιορτές!\nΚαταχωρήθηκε: Δευτέρα, 17 Νοεμβρίου 2014\nΔενδροφύτευση στη Γλυφάδα.\nΚυριακή, 16 Νοεμβρίου 2014.\nΔυτικές πλαγιές Νοτίου Υμηττού, Γλυφάδα.\nΣτην Ε.Δ.Ν.Υ. έχουμε μάθει να αφήνουμε τα έργα μας να «μιλούν» για εμάς. Έτσι συμμετείχαμε και κοπιάσαμε σε άλλη μία δράση δενδροφύτευσης, από αυτές που δεν θα δείτε στην τηλεόραση, στον Νότιο Υμηττό. 8 μέλη και φίλοι μας συνέβαλαν με κάθε τρόπο στη προσπάθεια που συνεχίζουμε εδώ και χρόνια, να επανέλθει η ζωή στα ταλαιπωρημένα τμήματα του Νοτίου Υμηττού. Τους ευχαριστούμε και συνεχίζουμε…\nΚαταχωρήθηκε: Δευτέρα, 19 Απριλίου 2014\nΑποψίλωση Ξερών Χόρτων στη Βούλα (Ενέργεια Πυροπρόληψης).\nΚυριακή, 17 Μαΐου 2014.\nΔασικός δρόμος - προέκταση οδού Ηροδότου, Βούλα.\nΣτην Ε.Δ.Ν.Υ. παραμένουμε πιστοί στο δόγμα της πρόληψης ως καλύτερης μεθόδου προστασίας των δασών μας από πυρκαγιά. Έτσι, για δεύτερη χρονιά φέτος, προσφερθήκαμε να ενισχύσουμε τις προληπτικές ενέργειες του Δήμου Βάρης-Βούλας-Βουλιαγμένης και να αναλάβουμε εθελοντικά την αποψίλωση των ξερών χόρτων κατά μήκος του δασικού δρόμου που αποτελεί προέκταση της οδού Ηροδότου στη Βούλα, προστατεύοντας με αυτό τον τρόπο το πευκοδάσος της περιοχής.\nΤο σημείο αποτελεί την τελευταία «γραμμή άμυνας» για την ανακοπή των πυρκαγιών που συχνά (2007, 2009, 2011, κ.α.) ξεσπούν στην περιοχή της Γλυφάδας και, λόγω των βορείων ανέμων που συνήθως πνέουν το καλοκαίρι, κατευθύνονται προς αυτόν τον σημαντικό πνεύμονα πρασίνου. Με τις ενέργειες αποψίλωσης των ξερών χόρτων διευκολύναμε τη δυνατότητα προσβολής και ανακοπής πυρκαγιάς δημιουργώντας μια αντιπυρική ζώνη ενώ παράλληλα διευκολύναμε την πρόσβαση πυροσβεστικών οχημάτων στο σημείο και την δεξαμενή ύδατος που υπάρχει εκεί. Αξίζει να σημειωθεί ότι το έργο ανέλαβε εξολοκλήρου η Ε.Δ.Ν.Υ. χωρίς να επιβαρυνθεί η δημοτική αρχή ούτε με ένα ευρώ, ενώ για μια ακόμη φορά οφείλουμε να ευχαριστήσουμε τον Κωστή Στράμπι για την ευγενική παραχώρηση των χορτοκοπτικών.\nΚαταχωρήθηκε: Κυριακή, 06 Απριλίου 2014\nΚαθαρισμός στον Νότιο Υμηττό (Let's Do It Greece 2014).\nΚυριακή, 06 Απριλίου 2014.\nΔασική έκταση του Νοτίου Υμηττού, κοντά στο μνημείο πεσόντων πυροσβεστών Βούλας.\nΓια μια ακόμη φορά η Ε.Δ.Ν.Υ. είπε “Let’s Do It Greece” καθαρίζοντας τον Νότιο Υμηττό και 20 συμμετέχοντες όλων των ηλικιών ξεχύθηκαν στην πλαγιά που βρίσκεται κοντά στο μνημείο των πεσόντων πυροσβεστών στη Βούλα απομακρύνοντας κάθε λογής σκουπίδι από το σπηλαιοβάραθρο «Συκιά» μέχρι τον δασικό δρόμο. Μαζεύτηκαν αντικείμενα που βρίσκονταν για δεκαετίες στο σημείο, όπως εξαρτήματα αυτοκινήτων, οικιακά απορρίμματα, ηλεκτρικές συσκευές και πλήθος πλαστικών ενώ τα περισσότερα με μέριμνα της Ε.Δ.Ν.Υ. και την υποστήριξη της “Moto Maneas”, που πρόσφερε το φορτηγάκι, οδηγήθηκαν για ανακύκλωση. Η αποκομιδή για φέτος ανήλθε στις 35 μεγάλες σακούλες απορριμμάτων (οι 25 προς ανακύκλωση) και πολλά ογκώδη αντικείμενα.\nΗ δουλειά μας στο βουνό συνεχίζεται και βήμα-βήμα πετυχαίνουμε τους στόχους μας, μεθοδικά, μακριά από τα φώτα της δημοσιότητας, με τον ζήλο του αληθινού εθελοντή που το αποτέλεσμα των κόπων του είναι όλη η ανταμοιβή που χρειάζεται.\nΚαταχωρήθηκε: Τετάρτη, 05 Μαρτίου 2014\nΕθελοντική Υποστήριξη του Xterra Trail Run & MTB Race.\nΚυριακή, 02 Μαρτίου 2014.\nΤην Κυριακή 02 Μαρτίου οργανώθηκε ο αγώνας Xterra Panorama Voulas Trail Run & MTB Race για πρώτη φορά στον Νότιο Υμηττό. Η επιτυχής οργάνωση συγκέντρωσε πάνω από 230 αγωνιζόμενους και πλήθος κόσμου που απόλαυσε μια ηλιόλουστη μέρα γεμάτη δράση και αθλητισμό στο βουνό. Η Ε.Δ.Ν.Υ. ήταν παρούσα στηρίζοντας τη προετοιμασία και διοργάνωση και των δύο σκελών του αγώνα με 7 εθελοντές και το όχημα ΕΔΝΥ2 δίπλα και στους υπόλοιπους εθελοντές (Σαμαρείτες Ερυθρού Σταυρού, Ναυαγοσώστες, κ.α.). Πιστοί στην προσπάθειά μας να γνωρίσει ο κόσμος τις ομορφιές και την αξία του Νοτίου Υμηττού (γιατί, όπως συνηθίζουμε να λέμε: αν δεν το γνωρίσει δεν θα το αγαπήσει και αν δεν το αγαπήσει δεν θα το προστατεύσει) χαρήκαμε που πολλοί από τους παρευρισκόμενους εξέφραζαν τη χαρά και το θαυμασμό τους για το σημείο και τη διοργάνωση. Ευχόμαστε και του χρόνου περισσότεροι!\nΠερισσότερες φωτογραφίες στη σελίδα της διοργάνωσης στο facebook.\nΚαταχωρήθηκε: Πέμπτη, 20 Φεβρουαρίου 2014\nΠεριποίηση της βλάστησης στο χώρο επανένταξης Άγριων Ζώων της «ΑΝΙΜΑ».\nΚυριακή, 16 Φεβρουαρίου 2014.\nΚέντρο Επανένταξης Αποθεραπευμένων Άγριων Ζώων Συλλόγου Προστασίας & Περίθαλψης Άγριας Ζωής «ΑΝΙΜΑ», Καλύβια Αττικής.\nΣύλλογος Προστασίας & Περίθαλψης Άγριας Ζωής «ΑΝΙΜΑ»\nΗ συνεργασία ήταν πάντα αρχή λειτουργίας για όλους μας στην Ε.Δ.Ν.Υ. και με αυτή την αρχή σπεύσαμε να βοηθήσουμε στη περιποίηση της βλάστησης στο Κέντρο Επανένταξης Άγριων Ζώων που διαθέτει η «ΑΝΙΜΑ» στα Καλύβια Αττικής και το οποίο σφίζει από ζωή φιλοξενώντας περί τα 40 άγρια πουλιά, τα οποία οι ακούραστοι άνθρωποι της «ΑΝΙΜΑ» φροντίζουν, μέχρι να είναι ικανά να επιστρέψουν στον φυσικό τους χώρο.\nΕκμεταλλευόμενοι τον καλό καιρό εργαστήκαμε εθελοντικά για να κλαδέψουμε, να καθαρίσουμε και να απομακρύνουμε σκουπίδια και αγριόχορτα, βοηθώντας με τον τρόπο μας το έργο της «ΑΝΙΜΑ».\nΚαταχωρήθηκε: Κυριακή, 19 Ιανουαρίου 2014\nΠαιδική Σποροφύτευση Βελανιδιάς στον Νότιο Υμηττό.\nΚυριακή, 19 Ιανουαρίου 2014.\nΚαμένες εκτάσεις στα όρια Βούλας και Γλυφάδας.\nΗ καλή μέρα από το πρωί φαίνεται... Αν το ίδιο ισχύει και για τη χρονιά τότε φέτος θα κάνουμε θαυμαστά πράγματα για το βουνό «μας»! Πρώτη δράση του χρόνου και μαζί με πολλούς μικρούς φίλους ολοκληρώσαμε τη τελευταία ανοιχτή σποροφύτευση για αυτή τη χειμερινή σαιζόν. 45 συμμετέχοντες όλων των ηλικιών και εθνικοτήτων κατέφθασαν από όλη την Αττική γιατί το περιβάλλον μας ενώνει όλους. Αφού μάθαμε για το μέρος που βρισκόμαστε, την αξία του και το σωστό τρόπο φύτευσης, ξεχυθήκαμε στην πλαγιά για να συνεχίσουμε τη προσπάθειά μας σε ένα τοπίο που τα περαστικά σύννεφα έκαναν μαγικό. Μικροί-μεγάλοι εν δράση και ο στόχος επετεύχθη μέσα σε ελάχιστο χρόνο και με πολύ κέφι.\nΑπό πλευράς μας χαρήκαμε που είδαμε πολλούς από τους νεαρότερους φίλους μας, μετά τις γιορτές αλλά και που γνωρίσαμε και νέους, όπως τον μικρό Ιάσωνα που φυτεύει κυριολεκτικά από κούνια! Όμως ένα ιδιαίτερο «ευχαριστώ» έχουμε για μια μικρή μας φίλη που κράτησε λίγο από το χαρτζιλίκι που μάζεψε στις γιορτές για να το χαρίσει στην Ε.Δ.Ν.Υ «για να βοηθήσει το δάσος». Ευχαριστούμε Αντιγόνη! Τέτοιες κινήσεις μας δυναμώνουν ηθικά και υποσχόμαστε να κάνουμε ότι περισσότερο μπορούμε, με αυτά τα 8 πολύτιμα ευρώ που μας χάρισες, συνεχίζοντας με το ίδιο πάθος και συνέπεια.


“Αγγελική”: Ποιος πασίγνωστος ηθοποιός μπαίνει στη σειρά του Alpha; - Ρυθμός 997 Κέρκυρας\nYou are at:Home»Νέα»Gossip»“Αγγελική”: Ποιος πασίγνωστος ηθοποιός μπαίνει στη σειρά του Alpha;\nΟ Αριστοτέλης Σταυριανός έχει υπάρξει συνεργάτης του – υπεύθυνου για την οικονομική καταστροφή των Αργυρών- Μιλτιάδη Χανδρινού (Θάνος Καλλιώρας), πατέρα της Τζένης (Νάντια Μπουλέ). Τη σχέση αυτή –και όχι μόνο- θα εκμεταλλευτεί η Τζένη για να γίνει ο μεσάζοντας στη συμφωνία και με έναν τρόπο να εισχωρήσει στην επιχείρηση των Αργυρών, πράγμα που θα κάνει έξαλλο τον Παύλο (Ιωάννη Παπαζήση). H Τζένη χρησιμοποιεί κάθε μέσο για να ασκήσει γοητεία στον Σταυριανό και να πετύχει τον στόχο της. Στην πρώτη φάση της συμφωνίας, αν και όλα δείχνουν να βαίνουν καλώς, ανατρέπονται την τελευταία στιγμή…


Fountechnica Σειρά ΤΗΕΟ-Μοντέλο EDS–2 - ΦΟΥΝΤΟΥΛΑΚΗΣ - Βιομηχανική Ψύξη, Συστήματα Κλιματισμού\nΚατηγορίες - Υπηρεσίες\nΣυστήματα Κλιματισμού και Έλεγχού Αέρα\nΘάλαμοι Ειδικών Συνθηκών\nΣυστήματα Τεχνικών Εκπαίδευσης\nFountechnica Μοντέλο THEO 1\nFountechnica Μοντέλο THEO 2\nFountechnica Μοντέλο THEO 3\nFountechnica Μοντέλο THEO 4\nFountechnica Μοντέλο THEO 5\nFountechnica Σειρά ΤΗΕΟ-Μοντέλο EDS–1\nFountechnica Σειρά ΤΗΕΟ-Μοντέλο EDS–2\nFountechnica Σειρά ΤΗΕΟ-Μοντέλο EDS–3\nFountechnica Μοντέλο FT.AUT.02\nΕκπαιδευτική Μονάδα Επαγγελματικής Ψύξης\nΔιαστάσεις μονάδος προσομοίωσης : πλάτος 120 cm X βάθος 17 cm X ύψος 120 cm\nΤάση τροφοδοσίας: 230 V ± 10%, μέσω γενικού διακόπτη , αυτόματου διαφυγής και γενικής ασφάλειας .\nMax ισχύς : 200 Watt\nΗ μονάδα αποτελείται από διατάξεις που παρουσιάζουν εγκατάσταση βιομηχανικής ψύξης, διάφορα επαγγελματικά ψυγεία και ψυκτικούς θαλάμους για ψύξη και κατάψυξη τροφίμων που καλύπτουν σε προσομοίωση τα παρακάτω θέματα:\nΛειτουργία συμπιεστή για άντληση, με τον θερμοστάτη και διακόπτη χαμηλής πίεσης.\nΣυνθήκες κανονικής λειτουργίας του συστήματος ψύξης, με μετρητές χαμηλής και υψηλής πίεσης.\nΛειτουργία του διακόπτη απόψυξης με αποσύνδεση του συμπιεστή και εισαγωγή της διάταξης απόψυξης.\nΛειτουργία του διακόπτη ασφάλειας σε περίπτωση απότομης ανόδου της θερμοκρασίας εξατμιστή.\nΛειτουργία του διακόπτη υψηλής πίεσης στην περίπτωση κακής λειτουργίας ή βλάβης.\nΛειτουργίες ελέγχου ηλεκτρικής εγκατάστασης.\nΛειτουργίες ελέγχου εγκατάστασης τροφοδοσίας.\nΔιαρροή ψυκτικού υγρού, βλάβη στο κύκλωμα ψύξης, κακή λειτουργία της αυτόματης θερμοστατικής βαλβίδας, κακή λειτουργία συμπυκνωτή.\nΒλάβη στα ηλεκτρικά εξαρτήματα ελέγχου: θερμοστάτες, διακόπτες ελέγχου πίεσης, ηλεκτροβαλβίδα, ρελέ.\nΒλάβη στα ηλεκτρικά εξαρτήματα τροφοδοσίας: ασφάλειες, επαφείς, διακόπτες, θερμο-διακόπτες, ηλεκτρο-ανεμιστήρα, συμπιεστή, διάταξη απόψυξης.\nΛειτουργίες του θερμοστάτη. Ψυκτικός κύκλος στο διάγραμμα πίεσης-ενθαλπίας. Συντελεστής COP και σύγκριση με τον ιδανικό κύκλο Καρνώ. Θερμικές δοκιμές.\nΜεταβολές COP με διαφορετικές θέσεις θερμοστάτη. Εκκίνηση συμπιεστή με εισαγωγή ρελέ έντασης.\nΘερμοστάτης στη θέση MAX, για συνεχή λειτουργία του συστήματος ψύξης.\nΛειτουργία του ηλεκτρο-ανεμιστήρα συμπύκνωσης. Γνώση όλων των επιμέρους εξαρτημάτων που συγκροτούν το σύστημα Λειτουργία της διάταξης απόψυξης. Ενδεικτικές λυχνίες.\nΕκμάθηση της θερμοδυναμικής συμπεριφοράς του αέρα κατά την διέλευσή του από τους εναλλάκτες.Γνώση όλων των επιμέρους εξαρτημάτων που συγκροτούν το σύστημα.\nΕπαλήθευση των διαφόρων τρόπων λειτουργίας και διαχείρισης των εγκαταστάσεων. Εκμάθηση των βασικών τεχνικών για την διεξαγωγή μιας σωστής συντήρησης των εγκαταστάσεων ψύξης.\nΕκμάθηση των νέων τεχνικών προγραμματισμού για την ρύθμιση και τον έλεγχο των τεχνικών εγκαταστάσεων ψύξης στα κτίρια. Ανίχνευση βλαβών.\nΠοτενσιόμετρα και πιεστικούς διακόπτες αλλαγής των συνθηκών λειτουργίας για την τροποποίηση των εσωτερικών θερμοκρασιών, της υγρασίας, της χωρητικότητας του ψυκτικού, τις πιέσεις του κύκλου ψύξης, της ρύθμισης της πίεσης εξάτμισης και στους δύο εξατμιστές, της θερμοκρασίας του ψυκτικού υγρού.\nΠροβολή της κατάστασης λειτουργίας με φωτιζόμενους ενδείκτες.\nΥπάρχει μενού πολλαπλών λειτουργιών και display αλφαριθμητικό από την οθόνη LCD. Καθώς επίσης το σύστημα περιλαμβάνει 14 αναλογικές εισόδους / εξόδους , 24 ψηφιακές εισόδους / εξόδους , μονάδα ελέγχου και υπολογίζει σημείο δρόσου , ενθαλπίας, υγρού και προγραμματισμό χρόνου λειτουργίας.\nΗ διάταξη διαφόρων επαγγελματικών ψυγείων - ψυκτικού θαλάμου για ψύξη και κατάψυξη τροφίμων να παρουσιάζει:\nΘερμοστάτες, αυτόματες θερμοστατικές βαλβίδες, εξατμιστές, ερμητικούς συμπιεστές με θερμική προστασία , συμπιεστές με ρελέ , συμπυκνωτές νερού, στατικούς συμπυκνωτές, συμπυκνωτές ψύξης βεβιασμένης ροής, διάταξη απόψυξης , σημεία δοκιμών θερμοκρασίας / πίεσης ψυκτικού υγρού. Η πινακίδα να προσομοιάζει τέσσερις τύπους επαγγελματικών ψυγείων: κατεψυγμένων τροφίμων, φυσικής κυκλοφορίας αέρα, μικτής ψύξης και εξαναγκασμένης κυκλοφορίας 4 επιπέδων . Διακόπτες υψηλής / χαμηλής πίεσης, θερμοστάτες ασφάλειας - ρύθμισης - απόψυξης, αυτόματες θερμοστατικές βαλβίδες, ηλεκτροβαλβίδες, εξατμιστές εξαναγκασμένης κυκλοφορίας αέρα, συμπυκνωτές, συμπιεστές, διάταξη οπτικού / ηχητικού συναγερμού.\n© Copyright 2009 ΦΟΥΝΤΟΥΛΑΚΗΣ - Βιομηχανική Ψύξη, Συστήματα Κλιματισμού


Τα 10 καλύτερα ξενοδοχεία κοντά σε: Forest Research Institute Deemed University\nΤα καλύτερα ξενοδοχεία κοντά σε: Forest Research Institute Deemed University, Dehradun District\nNew Forest, 248006, Ινδία\n413 από 1.949 καταλύματα ταιριάζουν με τα φίλτρα που έχετε επιλέξει. Απαλοιφή όλων των φίλτρων\nΦίλτροΣε οποιαδήποτε απόσταση από: Forest Research Institute Deemed University\n2,1 χλμ. από Forest Research Institute Deemed University\n0,6 χλμ. από Forest Research Institute Deemed University\n2,6 χλμ. από Forest Research Institute Deemed University\n0,4 χλμ. από Forest Research Institute Deemed University\n1,0 χλμ. από Forest Research Institute Deemed University\n1,5 χλμ. από Forest Research Institute Deemed University\n3,5 χλμ. από Forest Research Institute Deemed University\n0,7 χλμ. από Forest Research Institute Deemed University\n1,1 χλμ. από Forest Research Institute Deemed University\n1,9 χλμ. από Forest Research Institute Deemed University\n1,3 χλμ. από Forest Research Institute Deemed University\n1,4 χλμ. από Forest Research Institute Deemed University\nLal Pull, Saharanpur Road | Saharanpur Road (Near Lal Pull) Dehradun, Uttrakhand, Ντεχραντούν 248001, Ινδία\n3,0 χλμ. από Forest Research Institute Deemed University\n1 Haridwar Road, 248001, Ινδία\n1-B, Hardwar Road, Ντεχραντούν 248001, Ινδία\n0,8 χλμ. από Forest Research Institute Deemed University


ΑΜΕΣΗ ΨΗΦΙΣΗ ΤΡΟΠΟΛΟΓΙΑΣ ΓΙΑ ΤΟ ΑΚΑΤΑΣΧΕΤΟ ΑΠΑΙΤΗΣΑΝ ΟΙ ΑΓΡΟΤΕΣ · Paidis.com\nΑΜΕΣΗ ΨΗΦΙΣΗ ΤΡΟΠΟΛΟΓΙΑΣ ΓΙΑ ΤΟ ΑΚΑΤΑΣΧΕΤΟ ΑΠΑΙΤΗΣΑΝ ΟΙ ΑΓΡΟΤΕΣ\nΣυγκέντρωση διαμαρτυρίας στο γραφείο του Β. Κόκκαλη\nΤην άμεση ψήφιση τροπολογίας για το ακατάσχετο των τραπεζικών λογαριασμών πριν την κατάθεση των τσεκ της πρώτης δόση της ενιαίας ενίσχυσης στους λογαριασμούς των δικαιούχων ζήτησαν σε συνάντηση που είχαν το απόγευμα της Παρασκευής με τον υφ. Αγροτικής Ανάπτυξης Β. Κόκκαλης αγρότες μέλη της ΕΟΑΣΝΛ,\nπου με τη συμπαράσταση συναδέλφων τους από την Καρδίτσα πραγματοποίησαν και συγκέντρωση διαμαρτυρίας στην είσοδο του γραφείου του στη Λάρισα.\nΟ χώρος αποδείχτηκε πολύ μικρός για να χωρέσει την οργή των αγροτών, που στο άκουσμα πως ο κ. Κόκκαλης δεν μπορεί να δεσμευτεί για ψήφιση της τροπολογίας, που κατατέθηκε από χθες στο υπουργείο Οικονομικών, μέχρι και την ερχόμενη Παρασκευή, αντέτειναν πως «η κυβέρνηση κατάφερε και ψήφισε μέσα σε μια νύχτα μνημόνια 7.000 σελίδων», επιμένοντας στο ακατάσχετο για ποσό μέχρι 15.000 ευρώ.\n«Το αίτημά σας είναι νόμιμο και λογικό, η τροπολογία έχει σταλεί στο υπουργείο Οικονομικών, ωστόσο δεν μπορώ να δεσμευθώ πως θα ψηφισθεί μέχρι την άλλη Παρασκευή», επέμεινε από την πλευρά του ο κ. Κόκκαλης, ο οποίος αναφερόμενος και στην κατάργηση του ειδικού φόρου στο κρασί υπογράμμισε πως «περιμένουμε την τυπική κατάργηση του φόρου μετά την απόφαση και του ΣτΕ με την οποία και θα συμμορφωθούμε».\nΣτο πλαίσιο της συνάντησης οι αγρότες επέμειναν να παραμείνει ως έχει το καθεστώς των διημέρων στο τσίπουρο, ενώ ζήτησαν και τη θέσπιση κατώτερων εγγυημένων τιμών για το σύνολο των αγροτικών και κτηνοτροφικών προϊόντων.\nΣτο τραπέζι τέθηκαν ακόμη ζητήματα που αφορούν στη νιτρορύπανση, τη χορήγηση των εξισωτικών, αλλά και το τεράστιο θέμα των «αγροτοδικείων» που ποινικοποιεί τους αγώνες του αγροτικού κόσμου.\nΣΥΝΕΛΗΦΘΗΣΑΝ 2 ΛΑΡΙΣΑΙΟΙ ΓΙΑ ΚΑΤΟΧΗ ΝΑΡΚΩΤΙΚΩΝ\nΨΩΜΙ ΑΠΟ ΑΛΕΥΡΙ ΚΑΝΝΑΒΗΣ ΣΤΟ ΦΟΥΡΝΟ ΓΚΟΥΜΑ ΣΤΟΝ ΑΜΠΕΛΩΝΑ


Για την σωστότερη μέτρηση του μεγέθους των δαχτυλιδιών σας, καλό είναι να λάβετε υπ' όψιν τα εξής:\nΤα δάχτυλα σας μπορεί να πρηστούν λίγο κατά την διάρκεια της ημέρας ή τις ζεστές μέρες.\nΜην ξεχνάτε να λάβετε υπ' όψιν σας το μέγεθος των αρθρώσεων πάνω από τις οποίες πρέπει να περάσει το δαχτυλίδι.\nΑν το δαχτυλίδι έχει μεγάλη επιφάνεια μπορεί να χρειαστεί ένα νούμερο μεγαλύτερο από ένα δαχτυλίδι με μικρή επιφάνεια.\n* Καθώς οι παρακάνω τρόποι μέτρησης είναι εμπειρικοί, υπάρχει πιθανότητα απόκλισης για την οποία το kosmima-vaptisi.gr δε φέρει καμία ευθύνη\nΠαρατηρήσεις για την εκτύπωση\nΠριν εκτυπώσετε σιγουρευτείτε ότι ο εκτυπωτής σας έχει τις παρακάτω ρυθμίσεις:\nΜέγεθος χαρτιού Α4 (210 x 297εκ.)\nΣτις ρυθμίσεις μεγέθους σελίδας έχετε επλεγμένο το κουμπί πραγματικό μέγεθος (Actual Size στα αγγλικά)\nΓια να σιγουρευτείτε ότι η σελίδα θα εκτυπωθεί σωστά, χρησιμοποιείστε έναν χάρακα για να μετρήσετε την παρακάτω κλίμακα. Πρέπει να είναι στα 2εκ.\nΟδηγοί Μεγέθους Δαχτυλιδιού\nΤυπώστε και κόψτε τον παρακάτω μετρητή δακτύλου. Κόψτε στη μικρή σχισμή που δείχνει το βέλος. Τοποθετήστε το μετρητή γύρω από το δάχτυλο σας περνώντας την άκρη του μέσα από τη σχισμή. Προσαρμόστε τον μετρητή στο δάχτυλο σας τραβώντας την άκρη του σαν ζώνη, σφιχτά γύρω από αυτό, έτσι ώστε να μπορεί να γυρίζει στο δάχτυλο και να εφαρμόζει ακριβώς. Βεβαιωθείτε ότι ο μετρητής δεν είναι πολύ σφιχτός ούτε πολύ χαλαρός. Το μέγεθος του δαχτυλιδιού σας είναι κατά προσέγγιση στο σημείο που εφάπτεται με την σχισμή.\nΧρησιμοποιείστε ένα δαχτυλίδι από την ατομική συλλογή του προσώπου για το οποίο θέλετε να αγοράσετε το δαχτυλίδι πάνω σ' ένα κύκλο από αυτούς που βλέπετε στο πιο κάτω διάγραμμα. Το σωστό μέγεθος του κύκλου είναι αυτό που ταιριάζει ακριβώς στο εσωτερικό χείλος του δαχτυλιδιού.